title: Jarkko Kemppi

text: Joensuun yliopistossa historiaa opiskellut Kemppi väitteli tohtoriksi Viron suojeluskunnista vuonna 2000. Hän tutki sen jälkeen Viron urheiluhistoriaa, mutta on sittemmin erikoistunut Suomen sotahistoriaan liittyviin aiheisiin. Vapaana tutkijana Joensuussa toimiva Kemppi osallistuu työnsä ohessa Suomi–Viro-seuran, Lionsklubin, Pohjois-Karjalan suojeluskuntien perinneyhdistyksen ja Joensuun Kokoomuksen toimintaan.


title: Heikki Taipale

text: Heikki Taipale (19. toukokuuta 1963 Pori – 26. toukokuuta 2017 Hollola) oli suomalainen yrittäjä ja ravihevosten kasvattaja. Hän tuli tunnetuksi Aromipesä-haudutusastian ja Passeli-yritysohjelmistojen markkinoijana. Vuonna 2011 Taipale myi Passeli-ohjelmistoja tuottaneen Solanum-yrityksensä norjalaiselle Vismalle ja oli koko maan verotiedoissa vuoden suurituloisin.


title: Heikki Taipale

text: Porissa syntynyt Taipale asui Hollolassa. Hänen omistamansa hevostila sijaitsee Ruotsin Enköpingissä, mutta hänellä oli hevosia myös Suomessa ja Ranskassa.


title: Granville Town

text: Granville Town, Province of Freedom oli asutus ja siirtokunta, joka perustettiin vuonna 1787. Kaupungin perustamisen taustalla oli entisten mustaihoisten orjien siirtäminen Amerikoista Sierra Leoneen, nykyisen Freetownin alueelle. Siirtokunta kesti vuoteen 1789 asti. 11. maaliskuuta 1792 Freetownin siirtokunta perustettiin Nova Scotiasta tulleiden uudisasukkaiden toimesta, jotka olivat entisiä orjia.


title: Granville Town

text: Monet Granville Townin uudisasukkaista olivat entisiä orjia, jotka pakotettiin poistumaan Yhdysvalloista Yhdysvaltain vapaussodan jälkeen. Toiset taas saapuivat asuessaan ensin Nova Scotiassa useita vuosia.


title: Painin maailmanmestaruuskilpailut 2016

text: Painin maailmanmestaruuskilpailut 2016 järjestettiin Unkarin Budapestissä 10.–11. joulukuuta. Kilpailujen ohjelmassa olivat olympialaisten ulkopuoliset painoluokat kreikkalais-roomalaisessa painissa, vapaapainissa ja naispainissa.


title: Painin maailmanmestaruuskilpailut 2016

text: Isäntämaa


title: Elsa Álvarez

text: Elsa Álvarez Malvar (s. 21. huhtikuuta 1981) on espanjalainen karateka. Hän on kuusinkertainen Kyokushinin Euroopan-mestari katassa.


title: Elsa Álvarez

text: Marraskuussa 2010 Álvarez oli voittamassa Gorzów Wielkopolskissa KWF-liiton EM-kultaa katassa. Maaliskuussa 2012 Álvarez voitti Espanjan mestaruuden katassa. Hän voitti toiseksi sijoittuneen Vivien Halaszin.


title: Elsa Álvarez

text: Toukokuussa 2013 Álvarez jäi neljänneksi EM-kilpailuissa Ukrainassa. Mestaruuden katassa vei Maija Bragina.


title: Elsa Álvarez

text: Toukokuussa 2014 Álvarez voitti EM-kultaa katassa ennen toiseksi tullutta Kamila Krzakia. Marraskuussa hän saavutti EM-pronssia katassa, kun Maiia Bragina voitti kultaa. Toukokuussa hän voitti EM-pronssia Saksassa. Mestaruuden vei Jianu Raluca.


title: Elsa Álvarez

text: Hän aloitti 2015 vuoden voittamalla tammikuussa Espanjan Cupin ja myöhemmin maaliskuussa Ranskan cupin katassa, Heinäkuussa 2015 Álvarez edusti katasassa Euroopan joukkuetta Brasiliassa pidetyissä World Team Cupissa. Joukkueeseen kuuluivat Oliveri Roberto, Vivien Halasz, Rudolf Conquet ja Alejandro Navarro. Joukkue saavutti pronssia. Marraskuussa 2015 Álvarez voitti Belgian Openissa kultaa katassa. Kuukautta myöhemmin Puolassa hän saavutti EM-hopeaa häviten mestaruuden Monika Sowalle.


title: Elsa Álvarez

text: Toukokuussa 2016 Álvarez voitti EM-kultaa katassa. Kuukautta myöhemmin kesäkuussa Hän voitti kultaa myös All American Openissa, New Yorkissa, jossa Álvarez voitti toiseksi tulleen Vivien Halaszin.


title: Elsa Álvarez

text: Marraskuussa 2016 Álvarez voitti EM-kultaa katassa Puolassa.


title: Elsa Álvarez

text: Maaliskuussa 2017 Álvarez voitti Espanjan Openissa kultaa katassa ennen toiseksi tullutta Unkarin Vivien Halaszia. Hän voitti myös uransa viidennen Euroopan-mestaruuden katassa 2017 Ranskassa. Marraskuussa Álvarez saavutti uransa toisen EM-hopean katassa Romaniassa.


title: Elsa Álvarez

text: 2018 lokakuussa hän saavutti Saksan Openissa kultaa katassa.


title: Joseph Cinqué

text: Joseph Cinqué (n. 1814 – n. 1879), joka tunnetaan myös nimellä Sengbe Pieh, oli länsiafrikkalainen mendeväestöön kuulunut mies, joka johti kapinaa espanjalaisella orjalaivalla "Amistadilla" muiden afrikkalaisten kanssa. Sen jälkeen, kun Yhdysvaltain rannikkovartiosto otti laivan huostaan, Cinqué sekä muut afrikkalaiset joutuivat oikeuden eteen tappaessaan orjalaivan upseereita oikeusjutussa, joka tunnetaan nimeltä "United States v. The Amistad". Oikeusjuttu päättyi Cinquén sekä laivalla olleiden muiden afrikkalaisten vapauttamiseen perustein, että he olivat oikeutetusti puolustaneet itseään estääkseen joutumisen orjuuteen laittoman Atlantin orjakaupan kautta. Amerikkalaiset keräsivät rahaa, jotta Cinqué sekä muut laivalla olleet afrikkalaiset pääsisivät palaamaan takaisin Afrikkaan.


title: Markku Hirvelä

text: Markku Mikael Hirvelä (s. 19. joulukuuta 1956 Rovaniemi) on suomalainen kuvanveistäjä. Hirvelän töiden materiaaleja ovat muun muassa pronssi, puu, betoni, alumiini ja keramiikka. Hän on opiskellut Limingan taidekoulussa ja Lahden taidekoulussa sekä taidehistoriaa Helsingin yliopistossa 1978–1979. Hirvelä valmistui kuvanveistäjäksi Suomen Taideakatemian koulusta vuonna 1984. Hirvelä asuu Kotkassa.


title: Markku Hirvelä

text: Hirvelän julkisiin teoksiin kuuluu muun muassa Kotkan veistospromenadin veistos "Yökulkijat", joka on paljastettu vuonna 2007. Teoksen materiaaleina ovat graniitti, pronssi ja kulta.


title: Thomas Clarkson

text: Thomas Clarkson (28. maaliskuuta 1760 – 26. syyskuuta 1846) oli englantilainen abolitionisti sekä yksi merkittävimmistä henkilöistä, jotka taistelivat Atlantin orjakauppaa vastaan brittiläisessä imperiumissa. Hän auttoi Society for Effecting the Abolition of the Slave Traden perustamisessa sekä Slave Trade Act 1807 -lain hyväksymisessä, joka lopetti Britannian orjakaupan.


title: Thomas Clarkson

text: Viimeisinä vuosinaan Clarkson soti orjuuden lopettamisen puolesta maailmanlaajuisesti, joka oli vielä vahvasti voimassa Amerikoissa. Vuonna 1840 hän oli yksi pääpuhujista Anti-Slavery Societyn (nykyään Anti-Slavery International) ensimmäisessä konferenssissa Lontoossa. Kyseinen organisaatio taisteli orjuuden lopettamisen puolesta.


title: Trumpettisarvinokka

text: Trumpettisarvinokka ("Bycanistes bucinator") on sarvinokkien heimoon kuuluva lintu. Sitä tavataan seuraavissa maissa: Angola, Botswana, Burundi, Kongon demokraattinen tasavalta, Kenia, Malawi, Mosambik, Namibia, Etelä-Afrikka, Swazimaa, Tansania, Sambia ja Zimbabwe.


title: Trumpettisarvinokka

text: Lajin kannan suuruutta ei ole määritetty. Sitä tavataan kuitenkin tasaisesti hyvin laajalti, ja se voi olla paikallisesti yleinen. Kanta on arvioitu vakaaksi, koska sillä ei ole havaittu merkittäviä uhkia. Sitä tavataan savanneilla ja metsissä, erityisesti kosteissa ja alavissa.


title: Thomson-luokka

text: Thomson-luokka (209 type 1300) on Chilen laivaston kahden aluksen muodostama sukellusveneluokka. Alusluokka perustui tyypin 209 aluksiin.


title: Thomson-luokka

text: Alusten propulsiojärjestelmä on yksiakselinen ja dieselsähköinen, joka koostuu neljästä MTU:n generaattorista (1 760 kilowattia) ja Siemensin toimittamasta sähkömoottorista. Järjestelmä tuottaa 4 600 shp:tä, mikä mahdollistaa yhdentoista solmun nopeuden pinta-ajossa ja 21,5 solmun nopeuden sukellettaessa. Aluksella on 110 tonnia polttoainetta, mikä mahdollistaa sukelluksissa neljän solmun nopeudella 400 merimailin toimintamatkan tai kuudentoista merimailin toimintamatkan maksiminopeudella. Pinta-ajossa aluksen maksimitoimintamatka on 8200 merimailia kahdeksan solmun nopeudella. Alusten maksiminopeus snorkkelisyvyydessä on kaksitoista solmua


title: Thomson-luokka

text: Alusten aseistuksena on kahdeksan keulaan sijoitettua 533 millimetrin torpedoputkea, joihin aluksella on neljätoista AEG SUT torpedoa. Elektroniikkajärjestelmään kuuluu Thomson-CSF Calypso II tutka ja Krupp Atlas CSU 3 kaikuluotain.


title: Thomson-luokka

text: Alusten runko on suunniteltu kestämään 250 metrin sukellussyvyys. Miehistöä aluksella on 31. Näistä viisi on upseereita.


title: Thomson-luokka

text: Alukset, jotka olivat suurennettuja ja paranneltuja versioita aiemmista tyypin 209 aluksista, tilattiin vuonna 1980 Kielistä Howaldtswerken telakalta. Tilatuissa aluksissa käytettiin Iranin tilaamien ja myöhemmin peruutettujen alusten valmistamiseksi hankittuja osia. Kahden aluksen lisätilausta suunniteltiin vuonna 1988, mutta suunnitelmasta luovuttiin.


title: Thomson-luokka

text: Alukset on modernisoitu Chilessä vuosina 1990-1991.


title: Avela

text: Avela on suomalainen sukunimi. Tunnettuja Avela-nimisiä:


title: Sérieux comme le plaisir

text: Sérieux comme le plaisir (kansainvälisesti "Serious as Pleasure") on vuonna 1975 ensi-iltansa saanut Robert Benayounin ohjaama ranskalainen road movie -tyylinen draamakomediaelokuva, jonka pääosissa ovat Jane Birkin, Richard Leduc ja Georges Mansart. Robert Benayoun laati elokuvan käsikirjoituksen Jean-Claude Carrièren kanssa. Carrière näyttelee elokuvassa sivuroolia ja Benayoun tekee pienen cameoroolin. Pierre Neurrisse oli elokuvan tuottajana.


title: Sérieux comme le plaisir

text: "Sérieux comme le plaisir" kuvattiin vuonna 1974, ja sen tuotantoyhtiöinä olivat Dovidis, Paris-Cannes Production ja ORTF. Elokuva sai ensi-iltansa Ranskassa 15. tammikuuta 1975, oli Lugo Filmsin teatterilevittämä ja keräsi teatterikierroksensa aikana 219 237 katsojaa.


title: Sérieux comme le plaisir

text: "Sérieux comme le plaisir" kertoo kolmesta nuoresta ystävyksestä, Arianesta, Brunosta ja Patrickista, jotka asuvat yhdessä ja elävät huoletonta elämää. Eräänä päivänä he päättävät lähteä päämäärättömälle automatkalle. Heitä lähtee seuraamaan epäluuloinen poliisi, joka epäilee jotain hämärää tässä porukassa. Bruno ja Patrick ovat molemmat rakastuneet Arianeen, mutta heidän tiensä eroavat, kun Ariane jättää pojat.


title: Kristofferson

text: Kristofferson on yhdysvaltalaisen country-muusikko laulaja-lauluntekijä Kris Kristoffersonin esikoisalbumi, joka julkaistiin vuonna 1970. Levy julkaistu uudelleen vuonna 1971 nimellä Me and Bobby McGee ja eri kansilla.


title: Kristofferson

text: Kaikki kappaleet Kris Kristoffersonin, ellei toisin mainita.


title: Retropunk

text: Retropunk on ramopunk-yhtye Himanesin toinen studioalbumi, joka julkaistiin 8. heinäkuuta 2009.


title: Retropunk

text: Keskisuomalaisen Petja Savoila kuvaili albumin soundia tarkoituksellisen raakilemaiseksi, ja kritisoi albumia väsyneeksi teokseksi niin sävellysten kuin sanoitustenkin osalta.


title: Seitsemäs aalto

text: Seitsemäs aalto on ramopunk-yhtye Himanesin esikoisalbumi, joka julkaistiin 7. helmikuuta 2007.


title: Seitsemäs aalto

text: Desibelin Ilkka Valpasvuo antoi albumille kolme tähteä. Hän sanoi yhtyeen säilyttäneen takavuosien energisen kohkaamisen, ja totesi kieli poskessa tehtyjen kappalaiden toimivan totisia paremmin.


title: Suunnistuksen maailmancup 2017

text: Suunnistuksen maailmancup 2017 on järjestyksessään 23. suunnistuksen maailmancup.


title: Suunnistuksen maailmancup 2017

text: Vuoden 2017 maailmancup koostuu kymmenestä osakilpailusta, jotka järjestetään Suomessa, Virossa, Latviassa ja Sveitsissä.


title: Shainez El Haimour

text: Shaïnez El Haimour (s. 16. elokuuta 1998 Dreux) on ranskalainen karateka. Hän on voittanut Kyokushinin Euroopan-mestaruuden naisten keskisarjassa 2017. El Haimour on myös kolminkertainen Euroopan-mestari nuorten tasolla.


title: Shainez El Haimour

text:
El Haimour voitti tammikuussa 2011 Ranskan Openin alle 45-kiloisten sarjassa ollessaan ainut kisapaikalla ollut osallistuja.
Tammikuussa 2013 El Haimour saavutti hopeaa yli 55-kiloisten sarjassa hävittyään Ranskan Openin loppuottelun Ophélie Houivetille. Hänet palkittiin turnaksessa parhaasta ottelutekniikasta. Toukokuussa El Haimour otteli Lyonin Openissa yhden superottelun Charlotte Thobya vastaan, jonka hän myös voitti.


title: Shainez El Haimour

text: 2014 tammikuussa El Haimour saavutti yli 55-kiloisten sarjassa Ranskan Openin mestaruuden voitettuaan loppuottelussa Farah Benomarin.


title: Shainez El Haimour

text: 2015 helmikuussa El Haimour saavutti Ranskan Openin mestaruuden yli 60-kiloisten sarjassa. Myöhemmin toukokuussa hän voitti kolmannen Euroopan-mestaruutensa nuorten sarjassa (tytöt 16–17-vuotiaat). Syyskuussa El Haimour oli osana ystävyysottelua Ranskan ja Serbian välillä. Tapahtumassa käytiin yhteensä seitsemän ottelua, joista Ranska voitti kuusi. Myös El Haimour voitti oman ottelunsa yhden jatkoerän jälkeen tuomariäänin. Marraskuussa hänet valittiin MM-kisoihin edustamaan Ranskan nuorten maajoukkuetta.


title: Shainez El Haimour

text: Maaliskuussa 2016 El Haimour voitti Lyonin Openin naisten yli 55-kiloisten sarjassa. Hän voitti loppuottelussa Ludivine Lafuenten.


title: Shainez El Haimour

text: Toukokuussa 2017 El Haimour saavutti aikuisten tasolla ensimmäisen Euroopan-mestaruutensa kotikisoissaan Ranskassa. Hän voitti loppuottelussa Anastasiya Khripunovan.


title: Shainez El Haimour

text: 2018 maaliskuussa El Haimour otteli erikoisottelun Pariisissa moninkertaista Ranskan mestaria Ludivine Lafuentea vastaan. Hän voitti kaksieräisen ottelun tuomariäänin.


title: Witches Deny Holy Trinity

text: Witches Deny Holy Trinity on Azazelin toinen täyspitkä albumi, joka julkaistiin 29. toukokuuta 2015 levymerkillä Werewolf Records.


title: Azazel / Goatmoon

text: Azazel / Goatmoon on Azazelin ja Goatmoonin vuonna 2011 julkaistu yhteisalbumi.


title: HMS Bygve

text: HMS Bygve (runkonumerot 71 ja V11) oli Ruotsin laivaston Bygve-luokan torpedovene, joka luokiteltiin vuonna 1915 yhteysalukseksi.


title: HMS Bygve

text: Alus tilattiin Tukholmasta laivastontelakalta ja se laskettiin vesille 3. joulukuuta 1888. Alus liitettiin laivastoon 25. kesäkuuta 1889.


title: HMS Bygve

text: Alus nimettiin "Minbåt N:o 71":ksi jo palvelukseen otettaessa. Vuonna 1915 alus luokiteltiin rannikkotykistön yhteysalukseksi "Vedettbåten N:r 11" runkonumerolla V11. Aluksen ainoana aseistuksena oli tällöin 37 millimetrin kanuuna M/98B. Vuonna 1916 alus oli puolueettomuusvalvonnassa, ja se yllätti Grisslehamnin edustalla Saksan keisarikunnan laivaston sukellusveneen "UB-20", joka oli vallannut ruotsalaisen höyryaluksen. Alus poistettiin palveluksesta 12. lokakuuta 1923.


title: Soulwax

text: Soulwax on vaihtoehtorockia ja elektronista musiikkia tuottava yhtye Gentistä, Belgiasta. Yhtyeen perustivat David Dewaele, Stephen Dewaele sekä Stefaan Van Leuven. Soulwax sai huomiota julkaistessaan albumin "Much Against Everyone’s Advice", mutta kyseisen julkaisun jälkeen Dewaelet keskittyivät enemmän muihin projekteihinsa kuten 2manydjs, joka tunnettiin alun perin nimiltä The Fucking Dewaele Brothers ja The Flying Dewaele Brothers. The New York Times nimesi heidän albuminsa "As Heard on Radio Soulwax Pt. 2" vuoden 2002 parhaimmaksi pop-albumiksi. Dewaelet juonsivat myös radio-ohjelmaa Belgian televisiossa nimeltä "Alter8".


title: Ukkoniluri

text: Ukkoniluri ("Dendroctonus micans") on musta kaarnakuoriaislaji, joka on noin vajaan senttimetrin mittainen. Se aiheuttaa tuhoa juurikääpien infektoimissa havupuissa erityisesti kuusessa. Se on sukunsa ainoa Suomessa tavattu laji.


title: Ukkoniluri

text: Ukkoniluri on kaarnakuoriaisten ryhmässä suurin, lähes senttimetrin pituinen ja tummanruskea, miltei musta. Siinä on havaittavissa kellertävää karvoitusta. Lajin toukka on jalaton, ja se tekee syömällä käytäviä havupuuhun. Ukkonilurien parveiluaika sijoittuu alkukesään ja lajin sukupolvet kestävät kolmekin vuotta. Laji voi talvehtia toukkana, mutta myös aikuismuodossa. Kotelovaiheen pituus on yleensä vain kuukauden luokkaa. Naaras munii pitkin kesää yleensä vioittuneisiin kuusiin, harvemmin mäntyihin. Hyönteisen menoaukkoon muodostuu tyypillinen pihkatappi. Kuusia vioittavat useimmiten salaminiskut ja kuusenjuurikääpä ("Heterobasidion parviporum") sekä mekaaniset ja pakkasvauriot. Toukat aiheuttavat tyypillisesti pihkan vuotoa, joka puunpurun kanssa muodostaa tunnistettavia laattoja kuusen juurelle. Suomessa ukkonilurin tuhot ovat yleensä lähinnä paikallisia. Laji iskee vain eläviin puihin.


title: Ukkoniluri

text: Ukkonilurin saalistajia ovat ainakin seuraavat: tammenrunkokiitäjäinen ("Dromius quadrimaculatus"), lehtopikiseppä ("Melanotus villosus"), hukkakartukas ("Nudobius lentus"), Placusa depressa, mäntykäärmekorento ("Raphidia ophiopsis"), Raphidia xanthostigma, ukkokaarniainen ("Rhizophagus grandis"), kämäräpihkalude ("Scoloposcelis pulchella"), Thanasimus dubius, pikkumuurahaiskuoriainen ("Thanasimus femoralis") ja isomuurahaiskuoriainen ("Thanasimus formicarius").


title: Ukkoniluri

text: Suomessa ukkonilurin tuhot ovat harvassa ja kohdistuvat enimmäkseen vioittuneisiin puihin, erityisesti juurikääpien vaivaamiin puihin, ja ne tekevät käytäviään lähelle juuria. Keski-Euroopassa nilurien aiheuttamat tuhot ovat merkittäviä, erityisesti sitkankuusiviljelmillä, ja tämä koskee myös eurooppalaisen ukkonilurin tuhovoimaa. Amerikkalaisperäistä vuoristoniluria ("Dendroctonus ponderosae") pidetään erityisen uhkaavana. Jotkin nilurilajit levittävät sinistäjäsieniä..


title: Valse Triste / Z

text: Valse Triste / Z on saman nimisten yhteiden split-albumi, joka julkaistiin vuonna 1991. Siitä tehtiin 1500:n kappaleen painos, joka julkaistiin Japanissa levymerkillä MCR Company.


title: Terror Squad

text: Terror Squad oli yhdysvaltalainen hip hop -yhtye, joka perustettiin vuonna 1998. Yhtyeen esikoisalbumi "The Album" julkaistiin vuonna 1999 ja sisälsi hitin ”Whatcha Gon’ Do?”, jonka kirjoitti suurimmalta osin vuonna 2000 sydänkohtaukseen kuollut Big Pun. Big Punin kuoleman jälkeen hänen pitkäaikaiset toverinsa Cuban Link ja Triple Seis lähtivät yhtyeestä, jolloin heidän tilalleen tulivat Remy Martin sekä Tony Sunshine.


title: Mandet

text: Mandet eli mandingot ovat mandelaisia kieliä puhuvien kansojen ryhmä Länsi-Afrikassa. Ryhmän kielellisen ja kulttuurisen ytimen muodostavat bambarat, mandinkat ja djulat. Heitä lähellä ovat somonot, bozot ja wasulunkat. Savannivyöhykkeen ryhmiä ovat kagorot, khasonkat, markat ja soninket. Metsävyöhykkeen ryhmiin kuuluvat kurankot, konot, vait, susut ja djalonket.


title: Mandet

text: Mandekansojen lähtöalue sijaitsee Niger-, Senegal- ja Gambiajokien yläjuoksulla Malin ja Guinean rajaseudulla. Sieltä he ovat levittäytyneet itään Burkina Fasoon, länteen Senegaliin, Gambiaan ja Guinea-Bissauhun sekä etelään Sierra Leoneen, Liberiaan, Norsunluurannikolle ja Ghanaan. Soninket ovat muotoutuneet kansaksi muinaisessa Ghanan valtakunnassa, mandinkat Malissa ja bambarat Segussa. Länsirannikon "mandingo"-ryhmän nimi on eurooppalaisten vaikutuksesta yleistynyt kaikkien mandekansojen yleisnimitykseksi.


title: Mandet

text: Mandejen pääelinkeino on maanviljely. Heidän perinteinen yhteiskuntajärjestyksensä on hierarkkinen. Ylimpänä olivat jalosukuiset ja maanviljelijät, heidän alapuolellaan käsityöläiset ja griottien kaltaiset ammattiryhmät ja alinna orjat. Patrilineaariset suvut muodostavat endogaamisia yhteisöjä, joiden miehet jakautuvat muun muassa ikä- ja ammattiryhmiin. Perinteinen uskonto käsittää vainajien ja luonnonhenkien palvontaa, ammattiin liittyviä kultteja ja taikuutta. Osa mandekansoista on sunnimuslimeja.


title: Lucayanit

text: Lucayanit olivat nykyisen Bahamasaarten alkuperäisasukkaita. Bahamasaarten asutus syntyi 600-luvulla ja esimerkiksi keramiikan perusteella saarten asukkaat edustivat esimerkiksi Hispaniolan ja Jamaikan saarten kaltaista taino-kulttuuria. Lucayaneja oli hieman ennen eurooppalaisten saapumista arviolta 80 000, mutta Kristoffer Kolumbuksen saavuttua Karibialle heidän määränsä romahti kulkutautien ja orjuutuksen myötä. Bahamasaaria on tavallisesti pidetty tyhjentyneinä vuoteen 1513 mennessä, mutta on mahdollista että lucayaneja eli saarilla vielä jonkin aikaa tämän jälkeenkin.


title: Lucayanit

text: Bahamasaaret asutettiin suhteellisen myöhään, todennäköisesti vasta 600-luvulla. Tuolloiset Bahamasaaret olivat metsien tai savannien peitossa ja niiltä löytyi Karibian saarten olosuhteissa tärkeitä makean pohjaveden lähteitä, vaikka matalilla saarille ei muuten esimerkiksi jokia ollutkaan. Bahamat asukkaat saapuivat Hispaniolata tai Kuubasta. Samaan aikaan Bahamasaarten kanssa ihmisasutus levisi Jamaikalle, mikä saattaa viitata olosuhteiden muuttumiseen muualla siten, että ihmisten oli pakko lähteä etsimään uusia asuinalueita. Muuttoaalto Bahamalle kesti kaksi tai kolme vuosisataa. Lucayanien jälkeensä jättämä keramiikka on samankaltaista, kuin Jamaikan ja Hispaniolan keramiikka, joten heidän voidaan olettaa edustaneen samaa taino-kulttuuria. Lucayanien asuinpaikkoja tunnetaan Bahamasaarten 19 suurimmalla saarilla, tai pienemmillä saarilla niiden välittömässä läheisyydessä. Asuinpaikkoja tunnetaan nykyisen Bahaman alueen ohella Turks- ja Caicossaarilta.


title: Lucayanit

text: Kristoffer Kolumbus saapui ensimmäisenä eurooppalaisena Karibialle vuonna 1492. Lucayaneja oli eurooppaalaisten saapuessa ehkä noin 80 000, mutta heidän määränsä romahti sittemmin nopeasti. Lucayanit kärsivät todennäköisesti samoista kulkutaudeista, jotka tuhosivat Karibian alueen tainoyhteisöjä. Suuria määriä kaapattiin myös orjuuteen ja kuljetettiin esimerkiksi Hispaniolaan ja Venezuelaan. Peter Martyrin mukaan orjuuteen päätyi jopa 40 000 lucayanilaista. Bahamasaaria on pidetty usein kokonaan tyhjentyneinä vuoteen 1513 mennessä, jolloin espanjalainen Juan Ponce de León matkusti Floridaan. Joidenkin esimerkiksi asuinpaikkojen ajoitukseen perustuvan tutkimuksien mukaan lucayaneja asui Bahamasaarilla kuitenkin vielä jonkin aikaa vuoden 1513 jälkeenkin.


title: The Night of Satanachia

text: The Night of Satanachia on Azazelin vuonna 1996 julkaistu ensimmäinen EP, se julkaistiin rajoitettuna 500 kappaleen painoksena.


title: Go West (albumi)

text: Go West on englantilaisen pop-duon Go Westin esikoisstudioalbumi, joka julkaistiin vuonna 1985. Tämä albumi toi Go Westin maailmanlaajuiseen tietoisuuteen ja useat albumin hitit pääsivät top-40-listoille Yhdistyneessä kuningaskunnassa ja Uudessa-Seelannissa. ”We Close Our Eyes” oli albumin suosituin single ja saavutti sijan 1. Uudessa-Seelannissa ja sijan 5. Yhdistyneessä kuningaskunnassa.


title: Go West (albumi)

text: Kaikki kappaleet säv. ja san. Peter Cox ja Richard Drummie.


title: Capitán Merino Jarpa -luokka

text: Capitán Merino Jarpa -luokka oli Chilen laivaston kahden aluksen muodostama torpedohävittäjäluokka.


title: Set Your Body Free

text: Set Your Body Free on Danny Saucedon toinen studioalbumi, jonka julkaisi Ariola vuonna 2008.


title: Set Your Body Free

text: Albumi nousi Ruotsissa Sverigetopplistanin toiselle sijalle, ja pysui listalla yhteensä 5 viikkoa.


title: Triprolidiini

text: Triprolidiini (CHN) on orgaaninen yhdiste. Yhdistettä voidaan käyttää lääketieteessä antihistamiinina.


title: Triprolidiini

text: Triprolidiini sitoutuu H-reseptoreihin ja estää histamiinin vaikutuksia. Triprolidiini vähentää allergisia oireita kuten yskää, tukkoista nenää ja silmäoireita. Lisäksi sitä voidaan käyttää allergisen ihottuman hoitoon. Lääkeainetta voidaan käyttää yhdistelmänä pseudoefedriinin kanssa. Tärkein triprolidiinin aiheuttama haittavaikutus on väsymys.


title: Triprolidiini

text: Triprolidiinin valmistuksen ensimmäisessä vaiheessa p-metyyliasetofenoni reagoi Mannich-reaktiolla formaldehydin ja pyrrolidiinin kanssa. Tässä vaiheessa muodostunut ketoni reagoi additioreaktiolla 2-pyridyylilitumin kanssa muodostaen alkoholin. Viimeisessä vaiheessa muodostuu triprolidiinia, kun hydroksyyliryhmä eliminoituu happamissa olosuhteissa.


title: Migration

text: Migration on brittiläisen muusikon ja DJ:n Bonobon kuudes studioalbumi, joka julkaistiin 13. tammikuuta 2017 levy-yhtiöllä Ninja Tune.


title: Migration

text: Albumi ylsi Suomessa virallisen albumilistan sijalle 33. Yhdysvalloissa se nousi Billboard 200 -listan sijalle 59.


title: Days to Come

text: Days to Come on brittiläisen muusikon Bonobon kolmas studioalbumi, joka julkaistiin levy-yhtiöllä Ninja Tune 2. lokakuuta 2006.


title: Tšekin talous

text: Tšekin talous on pitkälle kehittynyt sosiaalinen markkinatalous, jossa on korkea elintaso. Vuonna 2017 Tšekin ostovoimakorjattu bruttokansantuote asukasta kohden oli 35 223 dollaria.


title: Tšekin talous

text: Tšekki on ollut Euroopan unionin jäsen vuodesta 2004, mutta se käyttää omaa valuuttaansa, Tšekin korunaa. Maaliskuussa 2018 Tšekin työttömyysaste oli koko EU:n alhaisin, 2,2 %. Maan suhteellinen köyhyysaste on OECD-maiden toiseksi pienin heti Tanskan jälkeen.


title: Tšekin talous

text: Tšekin teollisuudella on pitkät perinteet. 1800-luvulla nykyisen Tšekin alueella sijaitsevat Böömi ja Määri olivat keskeisiä alueita Itävalta-Unkarin taloudelle. Tšekin alueella tuotettiin jopa 70 % Itävalta-Unkarin teollisuustuotteista. Vuonna 1919 käyttöönotettu Tšekkoslovakian koruna oli eräs Euroopan vakaimmista valuutoista.


title: Tšekin talous

text: Toisen maailmansodan jälkeen sosialistimaat olivat tiiviisti riippuvaisia Neuvostoliitosta. Tšekkoslovakia oli itäblokin vaurain maa, mutta se jäi jälkeen muusta maailmasta. Kommunistimaiden talousyhteistyön purkautuessa vuonna 1991 Tšekin teollisuus menetti perinteiset markkinansa kommunistimaissa.


title: Tšekin talous

text: Samettivallankumous sai aikaan suuria muutoksia myös taloudessa. Talouselämää vapautettiin ja hintasääntelystä luovuttiin. Kauppasuhteissa Tšekki on suuntautunut entistä enemmän Länsi-Eurooppaan. Valtionyhtiöiden yksityistäminen teki tšekkiläisistä erään eniten osakkeita omistavista kansoista. Vuoteen 1998 mennessä yli 80 % yritystoiminnasta oli yksityisomistuksessa.


title: Tšekin talous

text: 1990-luvun loppupuolella Tšekki ajautui poliittiseen ja taloudelliseen kriisiin. Valtio aloitti talousuudistukset, ja 2000-luvun alussa vienti Saksaan ja muualle EU:hun sai Tšekin talouden takaisin kasvu-uralle. 2000-luvun lopun talouskriisi ei vaikuttanut suuresti Tšekkiin, sillä sen pankkisektori noudatti varovaista politiikkaa 1990-luvun lopun kriisien takia. Lisäksi Tšekin valtionvelka on bruttokansantuotteeseen nähden eräs Keski- ja Itä-Euroopan pienimmistä, ja valtaosa kotitalouksien velasta on paikallista valuuttaa. Kuitenkin vientivetoisena taloutena Tšekki kärsi vientikysynnän pienentymisestä Saksaan ja muihin maihin.


title: Tšekin talous

text: Talouskriisin seurauksena Tšekin talouskasvu oli hidasta, mutta maan talous palautui kasvu-uralle ja elokuussa 2015 Tšekin BKT:n kasvu oli 4,4 %, mikä oli Euroopan suurin luku.


title: Tšekin talous

text: Tšekki on riippuvainen saastuttavasta ruskohiilestä (osuus sähköntuotannosta vuonna 2012 76 %), mutta pyrkii pienentämään riippuvuuttaan. Maakaasusta kolme neljäsosaa on peräisin Venäjältä ja loput Norjasta.


title: Tru Thoughts

text: Tru Thoughts on brittiläinen levy-yhtiö. Sen perustivat Robert Luis ja Paul Jonas Brightonissa vuonna 1999. Tru Thoughtsista tuli vuosikymmenessä yksi tunnetuimmista sekä arvostetuimmista levy-yhtiöistä indiemusiikin saralla.


title: Vuoristoniluri

text: Vuoristoniluri eli vuoristomäntykovakuoriainen ("Dendroctonus ponderosae") on pohjoisamerikkalainen kaarnakuoriaislaji, joka on aikuisena noin puolen senttimetrin pituinen, ja sen toukka aiheuttaa suurta tuhoa kontortamänniköissä, niin istutetuissa kuin luonnonvaraisissakin. Lajin on pelätty leviävän Eurooppaan istutusmetsiköihin.


title: Vuoristoniluri

text: Täysikasvuiset vuoristonilurit ovat mustia ja lieriömäisiä. Ne ovat vain riisinjyvän mittaisia, 4–7,5 millimetriä pitkiä. Jalattomien, kermanvalkoisten toukkien päät ovat vaaleanruskean läpikuultavat. Täysimittaisina 6–7 millimetrin pituisia. Munat ovat sileät, soikeat, valkoiset ja läpikuultavat.


title: Vuoristoniluri

text: Lajia tavataan luonnonvaraisena Meksikossa, Yhdysvalloissa sekä Kanadan Brittiläisen Kolumbian alueella. Laji esiintyy useilla mäntylajeilla kuten valkorunkosembralla ("Pinus albicaulis"), kontortamännyllä ("Pinus contorta"), keltamännyllä ("Pinus ponderosa"), sokerimännyllä ("Pinus lambertiana"), lännenvalkomännyllä ("Pinus monticola") ja meillä tutulla metsämännyllä ("Pinus silvestris") sekä douglaskuusilla ("Pseudotsuga"), pihdoilla ("Abies"), Lehtikuusilla ("Larix") ja kuusilla ("Picea"). Kaikilla havupuulajeilla vuoristoniluri ei kuitenkaan kykene lisääntymään.


title: Vuoristoniluri

text: Vuoristonilureille on kehitetty hyönteismyrkkyjä. Niitä vastaan on myös kehitelty biologista tuholaistorjuntaa.


title: Vuoristoniluri

text: Vuoristonilurin saalistajia ovat ainakin seuraavat: Earomyia viridana, Enoclerus lecontei, Enoclerus sphegeus, Medetera aldrichii, Thanasimus undatulus ja Xylophagus cinctus.


title: Rossinhylje

text: Rossinhylje ("Ommatophoca rossii") on hyljelaji, joka elää Eteläisessä jäämeressä. Se on sukunsa "Ommatophoca" ainoa laji.


title: Rossinhylje

text: Se on erittäin arka ja pystyy sukeltamaan todella syvälle meressä.


title: Rossinhylje

text: Se on runsaat 2 metriä pitkä, sillä on suuret silmät ja sillä on heikko hampaisto.


title: Rossinhylje

text: Rossinhylje syö vain ruskolevää, mustekaloja ja merenpohjalla eläviä pehmekuorisia eläimiä.


title: Doherty

text: Doherty on seuraavien tunnettujen henkilöiden sukunimi:


title: Dial ’M’ for Monkey

text: Dial ’M’ for Monkey on brittiläisen elektronisen musiikin muusikon Bonobon toinen studioalbumi, joka julkaistiin 17. kesäkuuta 2003 levy-yhtiöllä Ninja Tune.


title: Feedback (Rushin albumi)

text: Feedback on rockyhtye Rushin cover-albumi, joka on samalla yhtyeen 30-vuotisjuhla-albumi. Se julkaistiin 29. kesäkuuta 2004 levymerkillä Anthem Records. Albumin on tuottanut sekä miksannut David Leonard. Phase one studion pro tools äänitykset viimeistelivät Michael Jack ja hänen assistanttinsa Jeff Muir. Stephen Marcussen masteroi albumin.


title: Des enfants gâtés

text: Des enfants gâtés (kansainvälisesti "Spoiled Children") on vuonna 1977 ensi-iltansa saanut Bertrand Tavernierin ohjaama ja käsikirjoittama ranskalainen draamakomediaelokuva, jonka pääosia näyttelevät Michel Piccoli, Christine Pascal ja Michel Aumont. Tavernierin lisäksi elokuvan käsikirjoitusta oli laatimassa Christine Pascal ja Charlotte Dubreuil. Michel Piccoli, Alain Sarde ja Daniel Toscan du Plantier olivat elokuvan tuottajina. Michel Aumont sai roolisuorituksestaan parhaan miessivuosan César-ehdokkuuden.


title: Des enfants gâtés

text: "Des enfants gâtés" kertoo menestyvästä Bernard Rougerie -nimisestä elokuvantekijästä (Michel Piccoli), joka kärsii inspiraation puutteesta kirjoittaessaan uusimman elokuvahankkeensa käsikirjoitusta. Hän aloittaa rakkaussuhteen kauniin naapurinsa, häntä paljon nuoremman Anne Torrinin (Christine Pascal), kanssa. Bernard, Anne ja muut naapurit alkavat kamppailla julmaa vuokraisäntää vastaan, jotta he saavat tältä oikeudenmukaista kohtelua.


title: Des enfants gâtés

text: "Des enfants gâtés" kuvattiin Pariisissa. Elokuvan tuotantoyhtiöinä olivat Gaumont, Sara Films, Films 66 ja Little Bear.


title: Des enfants gâtés

text: "Des enfants gâtés" sai ensi-iltansa Ranskassa 7. syyskuuta 1977, oli Gaumontin teatterilevittämä ja keräsi teatterikierroksensa aikana 445 242 katsojaa. Elokuva julkaistiin DVD:lle Ranskassa vuonna 2002.


title: Led Zeppelinin diskografia

text: Tämä on Luettelo Led Zeppelinin diskografiasta.


title: Animal Magic

text: Animal Magic on brittiläisen elektronisen musiikin artistin Bonobon esikoisalbumi, joka julkaistiin vuonna 2000 levy-yhtiöllä Tru Thoughts ja uudelleen vuonna 2001 levy-yhtiöllä Ninja Tune.


title: Surukalastaja

text: Surukalastaja ("Todiramphus funebris") on pyhimyskalastajien sukuun kuuluva kuningaskalastajalaji. Se elää kotoperäisenä Molukkeihin kuuluvalla Halmaheran saarella Indonesiassa. Laji luokitellaan vaarantuneeksi.


title: Surukalastaja

text: Surukalastaja on kuningaskalastajaksi suhteellisen kookas, pituudeltaan 28 cm. Ääni on hitaasti erottuva ”ki... ki... ki”.


title: Surukalastaja

text: Lajin elinympäristöä ovat soiset metsät, korkeat metsät, metsän reunat, mangrovet ja joskus puutarhat. Se syö suuria niveljalkaisia, mukaan lukien heinäsirkat, sekä käärmeitä ja liskoja.


title: Georgetown (Washington D.C.)

text: Georgetown on Yhdysvaltojen pääkaupungin Washingtonin kaupunginosa, joka sijaitsee Potomac-joen varrella pari kilometriä Washingtonin keskustasta luoteeseen. Se on alueen varhaisin siirtolaisten asuttama paikka, perustettu vuonna 1751. Siitä tuli osa District of Columbia -hallintoaluetta vuonna 1871.


title: Georgetown (Washington D.C.)

text: Georgetownin naapurikaupunginosia ovat Glover Park, Kalorama, Woodley Park, Palisades, Foxhall, Burleith, Foggy Bottom ja Dupont Circle.


title: Georgetown (Washington D.C.)

text: Georgetown sai National Historic Landmark -statuksen vuonna 1967 kulttuurihistoriallisen merkityksensä vuoksi. Nykyisin Georgetown on vanhojen rakennustensa ja nupukivipäällysteisten jalkakäytäviensä ansiosta suosittu niin asuinpaikkana kuin matkailukohteenakin.. Nuorekasta leimaa kaupunginosalle antaa siellä sijaitseva Georgetownin yliopisto opiskelijoineen. Vuonna 1789 perustettu yliopisto on maan vanhin katolinen yliopisto.


title: Georgetown (Washington D.C.)

text: Georgetownin halki kulkee vanha kanava, Chesapeake and Ohio Canal, joka rakennettiin aikoinaan tuomaan tupakkaa ja hiiltä Marylandin suunnalta Potomac-joen varren satamaan. Nyt kanava on suosittu ulkoilureitti.


title: Georgetown (Washington D.C.)

text: Georgetownissa sijaitsevassa Dumbarton Oaks -kartanossa pidettiin vuonna 1944 Dumbarton Oaksin konferenssi, YK-järjestön perustamiskokous. Samoihin aikoihin kaupunginosassa asui amerikansuomalainen arkkitehti Eero Saarinen, joka työskenteli tuolloin Yhdysvaltojen keskustiedustelupalvelu CIA:ta edeltäneen OSS:n tiedotusosaston päällikkönä. John F. Kennedy asui osoitteessa 3301 N Street pyrkiessään presidentiksi.


title: Georgetown (Washington D.C.)

text: Dumbarton Oaks puutarhoineen toimii nykyisin museona. Muita museona toimivia vanhoja rakennuksia Georgetownissa ovat Dumbarton House ja Tudor Place.


title: Georgetown (Washington D.C.)

text: Alueella sijaitsevat myös monien maiden Yhdysvaltain-suurlähetystöt.


title: Lehtitikaskuoriainen

text: Lehtitikaskuorianen ("Trypodendron signatum") on kaarnakuoriainen, jonka läheisestä sukulaisestaan havutikaskuoriaisesta ("Trypodendron lineatum") erottaa paitsi ensiintymispaikastaan myös ulkomuodostaan, erityisesti kellertävistä pitkittäisraidoistaan.


title: Lehtitikaskuoriainen

text: Itse aikuinen on noin 3,5 millimetrin mittainen tummahko kovakuoriainen, jolla on mustia, ruskeita ja kellertäviä pitkittäisraitoja. Se jättää puuhun tyypillisiä mustaksi värjäytyviä merkkejä, jotka pilaavat puutavaran ulkonäön. Toukat elävät sekä elävässä että kaadetussa lehtipuussa, käytännössä koivussa. Lehtitikaskuoriaiset parveilevat alkukesällä. Toukat poistuvat puusta aikuistuttuaan kesän lopulla. Lajin jättämä kuvio johtuu naaraan käytäsästä ja sen jättämistä kaivetuista munia varten tehdyistä koloista sekä toukkien nakertamista käytävistä. Kotelot kuoriutuvat vielä syksyllä ja toukat talvehtivat.


title: Lehtitikaskuoriainen

text: Metsätuholaisina lehtitikaskuoriaiset eivät ole äärimmäisen vakavia, koska harrastavat vain heikkokuntoisia eläviä puita, tosin puutavaralle ne voivat tehdä vahinkoa. Yleisesti ottaen laji pääsee puun sisään jo vahingoittuneista kohdista, joissa on jo lahottajasieniä.


title: Pyhän evankelista Johanneksen kirkko (Weston)

text: Pyhän evankelista Johanneksen kirkko () on Runcornin kaupungissa sijaitseva kirkko, joka kuuluu Englannin kirkon Chesterin hiippakuntaan. Se on suojeltu arvorakennusten Grade II* -luokituksella. Katto on walesilaista saviliusketta.


title: Diu

text: Diu on saari ja piirikunta Damanin ja Diun liittovaltioalueella Intiassa. Se sijaitsee Kathiawarin niemimaan etelärannalla 90 kilometriä Veravalista kaakkoon. Piirikunnassa on 52 074 asukasta (vuonna 2011, väestönlaskenta).


title: Diu

text: Piirikunnan pinta-ala on 40 neliökilometriä. Se rajoittuu pohjoisessa Gujaratin osavaltion Gir-Somathin ja Amrelin piirikuntiin ja muissa ilmansuunnissa Arabianmereen. Kaksi siltaa yhdistää saaren mantereeseen, jolla sijaitsee piiriin kuuluva Ghoghlan alue. Pieni Simborin alue sijaitsee 25 kilometrin päässä Diusta. Etäisyys Damanin ja Diun liittovaltioalueen keskukseen Damaniin on 768 kilometriä.


title: Diu

text: Diu on osa Kathiawadin kulttuurialuetta. Paikallisia kieliä ovat gudžarati, englanti, portugali ja hindi. Asukkaista 93 % on hinduja, 6 % muslimeja ja 0,4 % kristittyjä.


title: Diu

text: Diu kuului vuoteen 1961 saakka Portugalin Intiaan. Portugalilaiset sopivat linnoituksen ja sataman rakentamisesta Gujaratin sulttaanin Bahadur Shahin kanssa vuonna 1535, mutta saivat paikan lopullisesti haltuunsa vasta vuonna 1546. Intian vallattua Portugalin siirtokunnat vuonna 1961 Diu kuului samaan liittovaltioalueeseen yhdessä Goan ja Damanin kanssa. Sen jälkeen kun Goasta tuli osavaltio vuonna 1987, liittovaltioalueen ovat muodostaneet Daman ja Diu.


title: Diu

text: Diu on huomattava matkailukohde. Sen nähtävyyksiä ovat portugalilaisten rakentamat linnoitus ja kirkot sekä saaren hiekkarannat.


title: Vihreät (Venäjä)

text: Vihreät (venäjäksi Зелёные, Zeljónye [zʲɪˈlʲɵnɨje]) on ympäristöpuolue Venäjällä. Vihreiden puheenjohtajana on toiminut sen perustamisesta lähtien Anatoli Panfilov.


title: Vihreät (Venäjä)

text: Vuonna 2013 Vihreillä oli edustajia Kabardi-Balkarian tasavallan ja Jaroslavlin alueen lainsäädäntökokouksissa. Paikallisissa itsehallintoelimissä edustajia oli Baškortostanin tasavallassa, Taka-Baikalian aluepiirissä sekä Vladimirin, Moskovan, Penzan ja Sverdlovskin alueella. Kunnallistasolla puolueella oli yksi edustaja Belgorodin kaupungin valtuustossa.


title: Vihreät (Venäjä)

text: Syyskuussa 1993 venäläinen ympäristöliike Kedr piti kokouksen, joka johti Kedr-nimisen ympäristöpuolueen perustamiseen marraskuussa 1994. Vuonna 2002 puolue muutti nimensä Vihreiksi.


title: Vihreät (Venäjä)

text: Vuoden 2003 parlamentin alahuoneen duuman vaaleissa Vihreät sai 0,42 prosenttia äänistä. Puolue ei osallistunut joulukuun 2007 duuman vaaleihin. Se päätti vetäytyä myös maaliskuun 2008 presidentinvaaleista, koska omaa ehdokasta pidettiin epäkäytännöllisenä. Vihreät asettui kannattamaan varapääministeri Dmitri Medvedeviä, joka toimi myös valtion energiayhtiö Gazpromin johtokunnan jäsenenä.


title: Vihreät (Venäjä)

text: Vihreät suhtautui myönteisesti Nord Stream -kaasuputken rakentamiseen Itämeren pohjaan sillä edellytyksellä, että ympäristösopimuksia noudatetaan. Puolueen Leningradin alueen johtaja Leonid Glovatski sanoi vuonna 2008, että hanke jopa tukee Itämeren tutkimusta, koska reitin tutkimukseen käytetään kymmeniä miljardeja dollareita ja se tuottaa paljon lisätietoa Itämeren tilanteesta.


title: Indian Summer (Go Westin albumi)

text: Indian Summer () on brittiläisen pop-yhtyeen Go Westin kolmas albumi, joka julkaistiin lokakuussa 1992. Albumi on yhtyeen myydyin ja sitä myytiin yli neljä miljoonaa kappaletta maailmanlaajuisesti.


title: Indian Summer (Go Westin albumi)

text: "Indian Summer" sijoittui Billboard 200 -listan sijalle 154.


title: Kull

text: Kull on seuraavien tunnettujen henkilöiden sukunimi:


title: Sulawesinsika

text: Sulawesinsika eli celebesinsika ("Sus celebensis") on Indonesiassa elävä sikalaji. Se luokiteltiin aikaisemmin samaan lajiin käsnäsian kanssa, mutta tunnustetaan nykyisin omaksi lajikseen. Sulawesinsika on villisian ohella ainoa sikalaji, joka on kesytetty kotieläimeksi.


title: Sulawesinsika

text: Sulawesinsika on keskikokoinen sikalaji. Karjut ovat emakoita suurempia. Sulawesinsian pituus on 80-130 senttimetriä, ja paino 40-70 kiloa. Karjun säkäkorkeus on 60-70 senttimetriä, emakon vähemmän. Etelä-Sulawesin luolista löytyneiden subfossiilien ja pleistoseenikautisten löytöjen perusteella nykyiset sulawesinsiat ovat edeltäjiään kookkaampia. Sulawesinsialla on pitkä, tupsullinen häntä. Jalat ovat suhteellisen lyhyet. Selkä on lyhyt ja hieman kupera. Naama on lyhyt ja korvat suhteellisen pienet. Aikuisille koiraille kehittyy kolme paria käsniä, jotka kaikki kasvavat iän myötä. Suurin käsnäpari on silmien edessä, ja saavuttaa täyden mittansa vasta 8 vuoden iässä.


title: Sulawesinsika

text: Aikuisten sikojen karvoitus on yleensä tumma, mutta jotkin yksilöt ovat punaruskoita tai kellertäviä, ainakin kyljiltä. Toisinaan niillä on vielä vaaleampaa karvoitusta takamuksessa ja vatsassa. Vatsa vaalenee iän myötä. Päälaella ja toisinaan myös niskassa on paksuja, tummia karvoja, jotka muodostavat selkään tumman harjan. Tummassa naamassa on huomiota herättävä keltaisten karvojen muodostama viiru, joka kulkee kuonon yli silmien edestä. Poskissa on myös valeita karvatupsuja. Porsailla on syntyessään viisi tummanruskeaa ja kuusi vaaleaa vaakasuorana kulkevaa raitaa. Raidat katoavat yleensä 6 kuukauden kuluessa. Nuoret, vielä emensa kanssa liikkuvat yksilöt ovat vielä kokonaan punertavia.


title: Sulawesinsika

text: Ainoa sulawesinsian levinneisyysalueella elävä luonnonvarainen sikalaji on hirvisika, jolla on kuitenkin hyvin vähän karvoitusta. Hirvisian kuono on myös pidempi ja kapeampi. Karjuilla on myös kuonon läpi kasvavat syöksyhampaat. Visayanpartasialla on samanlainen viiru kuonossa kuin sulawesinsialla, mutta on väritykseltään harmaampi, eikä sillä ole samanlaisia näkyviä pahkoja naamassa. Karjujen harja on myös suurempi kuin sulawesinsian vastaava.


title: Sulawesinsika

text: Sulawesinsian luontaista levinnsisyysaluetta on Sulawesiin saari ja sen läheisyydessä sijaitsevat Selayrin, Butonin, Munan, Kabeanan, Pelengin, Lembehin saaret sekä eräät Togiansaarten saaret. Nykyään laji on hyvin harvinainen Sulawesin koillis- ja eteläosissa, ja sen uskotaan hävinneen kokonaan Selayrilta. Halmaheran saaren kanta on ilmeisesti perimältään lähempänä Uuden-Guinean sikoja kuin sulawesinsikaa.


title: Sulawesinsika

text: Ihmisten siirtäminä sitä tavataan myös muilla Indonesian saarilla, joilla se on usein risteytynyt villisian kanssa. Siat istutettiin saarille luultavasti sitä varten, että niitä voitaisiin myöhemmin tarvittaessa metsästää ruoaksi. Siirtoistutuksista peräisin olevia kantoja tavataan Floresilla, Timorilla, Simeuleulla, Lendulla, Rotella ja Sawulla. Molukeilla, Uudessa-Guineassa ja Salomonsaarilla elävien kantojen uskotaan polveutuvan sulawesinsikojen villisikojen välisistä risteymistä. "Mammal Species of the World" -tietokannan luokituksessa Floresin ja Timorin kannat kuuluvat omiin alalajeihinsa.


title: Sulawesinsika

text: Sulawesinsikaa tavataan monenlaisissa elinympäristöissä, joihin kuuluvat sademetsät, rämeet, avoimet ruohotasangot, maatalousalueet. Sitä tavataan jopa lähes 2500 metrin korkeudessa sijaitsevissa pilvimetsissä, mutta on harvinainen yli 1500 metrin korkeudessa. ja suosii laaksoja.


title: Sulawesinsika

text: Sulawesinsika on päiväaktiivinen. Se on aktiivisimmillaan aamulla ja iltapäivällä. Keskipäivän se viettää rypemällä mutakuopissa, joita se on kaivanut kuonollaan. Kuivuneen mudan se hankaa usein pois puunrunkoa vasten, mikä luultavasti auttaa nahan hoitamisessa. Yöllä sika yleensä lepää, mutta alueilla joilla on ihmistoimintaa se muuttuu usein yöaktiiviseksi. Sulawesinsiat liikkuvat yksin tai 2-9 yksilön perheryhminä, joihin kuuluu yleensä yksi karju, useita emakoita niiden poikasia. Liikkeellä olevaa laumaa johtaa tavallisesti hallitseva karju. Karjut saattavat jättää hajumerkkejä naamarauhastensa eritteillä, mutta tätä käyttäytymismallia ei tunneta. Verkkopytonin lisäksi lajilla ei merkittäviä luontaisia vihollisia.


title: Sulawesinsika

text: Sulawesinsika on kaikkiruokainen. Sen ravinto koostuu pääosin juurista, nuorista versoista, lehdistä ja pudonneista hedelmistä, myös pienistä selkärankaisista, hyönteisistä, madoista, äyriäisistä, kaloista ja raadoista.


title: John Waite

text: John Charles Waite (s. 4. heinäkuuta 1952) on brittiläinen muusikko. Hän oli The Babysin sekä Bad Englishin laulajana. Waiten sooloartistina julkaistu vuoden 1984 kappale ”Missing You” saavutti 1. sijan Billboard Hot 100 -listalla ja pääsi Britannian singlelistan top-10 parhaimman kappaleen joukkoon.


title: Laura Biagiotti

text: Laura Biagiotti (4. elokuuta 1943 – 26. toukokuuta 2017) oli italialainen muotisuunnittelija. Hän suunnitteli ennen kaikkea naisille, mutta kokoelmia oli myös miehille ja naisille. Hän teki muun muassa neuleita joiden kauneuden vuoksi häntä sanottiin ”kashmirvillan kuningattareksi”. Biagotti aloitti uransa 1960-luvulla, ja alkoi nousta maineeseen 1980-luvulla. Biagottin nimellä myytiin myös asusteita, kuten aurinkolaseja, sekä hajuvesiä, joista yksi on hänen kotikaupunkinsa mukaan nimeltään ”Roma”.


title: Peruvesi (järvi)

text: Peruvesi on Etelä-Savossa Pertunmaalla ja Mäntyharjussa sijaitseva järvi. Järvi kuuluu Mäntyharjun reittiin.


title: Peruvesi (järvi)

text: Järven pinta-ala on 1 600 hehtaaria eli 16 km². Se on 10,3 kilometriä pitkä ja 3,4 kilometriä leveä. Järvi muodostuu kahdesta osasta, joista lähes saareton järvenselkä on 5,5 kilometriä pitkä ja pari kilometriä leveä. Siitä työntyy luoteeseen lahtimainen jatko, jota kutsutaan Myllyseläksi. Sen perällä sijaitsee vielä Ahvenlahti. Etelässä sijaitsevat Honkasaari ja Korkiasaari, joiden taakse jää Korkiasaarenselkä. Siitä työntyy kaakkoon järvenperä, joka voidaan katsoa alkavan Nuottisaarista. Siellä sijaitsee vielä Volanselkä.


title: Peruvesi (järvi)

text: Järvessä on lähes 40 saarta, joista useimmat ovat pieniä luotoja. Järven pohjoispäässä sijaitsee Lapinsaaret sekä Luusaari ja Heinäinensaari. Järven keskellä järvenselällä sijaitsee Hintosaari, joka on 100 metriä pitkä. Se ei kuitenkaan ole suurin saari, sillä järven eteläpäässä sijaitsevat Honkasaari, joka on 700 metriä pitkä ja 500 metriä leveä, ja Konnesaari, joka on 500 metriä pitkä ja 250 metriä leveä. Muita suuria saaria ovat Kaijansaari, Harrisaari, Nuottisaaret ja Korkiasaari. Sen sijaan Pöylinsaari ja Niisaari ovat entisiä saaria, joihin on rakennettu tietä varten penkereet.


title: Peruvesi (järvi)

text: Järvi on luodattu ja siitä on julkaistu syvyyskartat. Sen tilavuus on 94 miljoonaa m³ eli 0,094 km³. Järven keskisyvyys on 5,9 metriä ja suurin syvyys on 23 metriä. Tällainen syvänne sijaitsee Honkasaaren koillispuolella. Toinen yli 20 metrinen syvänne sijaitsee Mustaniemen edustalla ja lähes 20 metrinen Hintosaaren länsipuolella.


title: Peruvesi (järvi)

text: Järven rantaviivan pituus on 59 kilometriä. Rannat ovat metsämaata, joita täplittävät peltosaarekkeet. Peltoja esiintyy eniten pohjois- ja itärannoilla. Pertunmaan taajama-alue ulottuu järven rantaan Myllyselällä. Valtatie 5 katkaisee eteläpäässä järven lahdenpohjukan. Järveä kiertävät pienet yhdystiet, jotka kulkevat Pertunmaan taajaman kautta. Järven eteläpää kuuluu Mäntyharjulle.


title: Peruvesi (järvi)

text: Järvi kuuluu Kymijoen vesistössä (vesistöaluetunnus 14) Mäntyharjun reitin valuma-alueella (14.9) Vuohijärven alueeseen (14.91), jonka osa Volanjoen alue (14.916) on.


title: Peruvesi (järvi)

text: Peruveteen laskee Pienivedestä Pankajoki, joka on Pieniveden valuma-alueen (14.917) laskujoki. Joella on pudotusta lähes kolme metriä. Perunjärvi taas laskee jokien ja järvien ketjun kautta Lahnaveteen, joka kuuluu Juolasveden–Lahnaveden alueeseen (14.913). Ketju alkaa Volanjoella, joka laskee Saittalampeen (26 ha), jatkuu Myllylammella ja Volankoskella Hautalampeen, jatkaa Esalankoskella Kilpilampeen, ja lopuksi se laskee Juosolankoskea myöten Myllylampeen (21 ha) ja siitä Lahnaveteen. Pudotusta ketjulle tulee yli 24 metriä.


title: Peruvesi (järvi)

text: Järven lähialueeseen kuuluu 15 yli hehtaarin kokoisia järviä tai lampia, jotka laskevat suoraan tai välillisesti Perujärveen. Niistä huomattavimmat ovat Keskinen (153 ha), Ahvenjärvi (125 ha), Lihava (65 ha) ja Alimmainen (53 ha).


title: Petran diskografia

text: Tämä artikkeli on suomalaisen laulaja-lauluntekijä Petra Garganon diskografiasta. Hän on julkaissut soolouransa aikana kolme studioalbumia sekä yhden kokoelman. Taiteilijanimenään hän käyttää vain etunimeeään Petra.


title: Fritz Platten

text: Friedrich (Fritz) Platten (8. heinäkuuta 1883 Tablat (nyk. osa St. Gallenia), Sveitsi – 22. huhtikuuta 1942 Lipovo, lähellä Arkangelia, Neuvostoliitto) oli sveitsiläinen kommunistipoliitikko. Hänet tunnetaan parhaiten siitä, että hän järjesti huhtikuussa 1917 V. I. Leninin kuljettamisen junalla Sveitsistä Venäjälle.


title: Fritz Platten

text: Plattenin isä oli kotoisin Reininmaalta Saksasta. Platten työskenteli seppänä Zürichissä, jossa hän liittyi sosialistiseen työväenliikkeeseen vuonna 1904. Hän oli vuosina 1906–1908 vallankumouksellisessa toiminnassa Venäjällä ja jäätyään kiinni vietti yhdeksän kuukautta vankeudessa. Palattuaan hän sai Sveitsissä mainetta vallankumouksellisena. Platten toimi vuosina 1915–1919 Sveitsin sosiaalidemokraattisen puolueen puoluesihteerinä ja edusti puoluetta Zürichin kaupunginvaltuustossa sekä vuosina 1917–1919 Sveitsin parlamentissa eli kansallisneuvostossa. Hän osallistui vuoden 1915 Zimmerwaldin konferenssiin ja vuoden 1916 Kienthalin konferenssiin.


title: Fritz Platten

text: Platten oli tutustunut Sveitsiin maanpakoon asettuneeseen venäläiseen bolševikkijohtaja Leniniin jo aiemmin ja järjesti helmikuun vallankumouksen jälkeen huhtikuussa 1917 Leninin paluun Venäjälle Saksan ja Ruotsin läpi eristetyssä junavaunussa. Matkan aikana Platten toimi ainoana yhteyshenkilönä vaunussa olleiden venäläisten vallankumouksellisten ja kuljetuksen mahdollistaneiden saksalaisten upseerien välillä. Vieraillessaan Venäjällä lokakuun vallankumouksen jälkeen Platten myös pelasti Leninin hengen salamurhayritykseltä 14. tammikuuta 1918 Pietarissa työntämällä tämän sivuun luotien edestä, haavoittuen samalla itse lievästi. Platten oli yksi Sveitsin marraskuun 1918 yleislakon johtajista ja sai siitä hyvästä kuuden kuukauden vankilatuomion. Hän osallistui 1919 Moskovassa Kommunistisen internationaalin perustavaan kokoukseen ja kuului sen puhemiehistöön. Paluumatkalla hän joutui olemaan kuukauden vangittuna Suomessa ja pääsi takaisin Sveitsiin vasta 1920, joutuen sielläkin vankilaan.


title: Fritz Platten

text: Platten oli uudelleen Sveitsin kansallisneuvoston jäsenenä 1920–1922 ja osallistui 1921 Sveitsin kommunistisen puolueen perustamiseen. Vuodesta 1923 Platten asui pysyvästi Neuvostoliitossa ja sai 1930-luvulla Neuvostoliiton kansalaisuuden. Hän kävi Sveitsissä viimeisen kerran vuonna 1931. Hän johti sveitsiläisten toveriensa kanssa perustamaansa osuuskunnallista maatalouskollektiivia ensin Simbirskin kuvernementissa ja vuodesta 1928 Vaskinossa Moskovan eteläpuolella. Hän työskenteli myös Kansainvälisen punaisen avun (MOPR) tehtävissä ja opettajana Intouristin matkaopaskoulussa. Plattenin kolmas vaimo, Kominternin sihteerinä toiminut Bertha Zimmermann teloitettiin Stalinin puhdistuksissa vuonna 1937 ja myös Platten itse vangittiin maaliskuussa 1938. Hän sai melko lievän neljän vuoden vankileirituomion aseen luvattomasta hallussapidosta, mutta kuoli vankileirillä 59-vuotiaana vuonna 1942. Hänet ja hänen vaimonsa rehabilitoitiin 1956.


title: Päiväkirjat 2007–2017

text: Päiväkirjat 2007–2017 on suomalaisen laulaja-lauluntekijä Petran 21. huhtikuuta 2017 julkaistu ensimmäinen kokoelmalevy. Kokoelma sisältää kappaleita hänen kolmelta sooloalbumiltaan, jotka on julkaistu vuosina 2009–2016.


title: Päiväkirjat 2007–2017

text: Kokoelmaa varten julkaistiin single ”Korvaamaton”, joka sisältyi jo Petran aiemmalle "Aikuisten satuja" -albumille.


title: Lumotut

text: Lumotut () on vuonna 2017 ensi-iltansa saanut yhdysvaltalainen jännityselokuva, jonka on käsikirjoittanut ja ohjannut Sofia Coppola. Se perustuu Thomas P. Cullinanin samannimiseen romaaniin, jonka edellinen filmatisointi "Korpraali McB" valmistui vuonna 1971. Elokuvan pääosia esittävät Colin Farrell, Nicole Kidman, Kirsten Dunst ja Elle Fanning. Elokuva sijoittuu Yhdysvaltain sisällissotaan tyttöjen sisäoppilaitokseen, jonka asukkaat tarjoavat suojan haavoittuneelle vihollissotilaalle.


title: Lumotut

text: "Lumotut" sai ensi-iltansa 24. toukokuuta 2017 Cannesin elokuvajuhlilla, missä se kilpaili Kultaisesta palmusta. Coppola voitti parhaan ohjaajan palkinnon.


title: Lumotut

text: Suomessa "Lumotut" sai ensi-iltansa 1. syyskuuta 2017.


title: Carl Fredrik von Breda

text: Carl Fredrik von Breda (16. elokuuta 1759 – 1. joulukuuta 1818) oli ruotsalainen taidemaalari, joka vietti urallaan suuren ajan Britanniassa. Von Breda syntyi Tukholmassa vuonna 1759 ja muutti kotikaupungistaan Britanniaan, missä hän oli Joshua Reynoldsin oppilaana. Breda erikoistui muotokuvien maalaamiseen ja oli töissään niin onnistunut, että häntä kutsuttiin "Ruotsin van Dyckiksi". Von Breda palasi Tukholmaan vuonna 1796, jossa hänestä tuli taideakatemian professori, kuuluisa taidemaalari sekä hovitaiteilija. Von Breda meni naimisiin 22-vuotiaana ja hänen poikansa Johan Fredrik oli myös taidemaalari, joka oppi taidon isältään. Von Breda kuoli Tukholmassa vuonna 1818.


title: Anacostia

text: Anacostia [ænəˈkɒstiə] on Yhdysvaltojen pääkaupungin Washingtonin kaupunginosa, joka sijaitsee Anacostia-joen itärannalla pari kilometriä Washingtonin keskustasta kaakkoon. Noin 600 tuhannen ihmisen kaupunginosa on alueen varhaisimpia siirtolaisten asuttamia paikkoja, ja kaupunginosan historialliset korttelit on otettu mukaan National Register of Historic Places -rekisteriin. 1800-luvun puolivälissä Uniontownina tunnettu alue oli yksi ensimmäisistä District of Columbia -hallintoalueen kaupunginosista.


title: Anacostia

text: 1900-luvun alkupuolella Anacostia oli valkoisten suosima kaupunginosa. Kun 1960-luvulla päätettiin rakentaa kaikki kaupungin uudet julkisesti tuetut asuintalot Anacostiaan, alueesta tuli nopeasti afroamerikkalaisten köyhien ghetto, joka 1980-luvulla oli crack-huumeen myyjien välisen väkivallan riivaama. Vuosituhannen vaihteessa kierre saatiin kääntymään: kun vuonna 1990 alueella tehtiin 450 henkirikosta, vuonna 2012 niitä tehtiin enää 88. Varmaa syytä muutokseen ei tiedetä, mutta merkittävänä vaikuttajana pidetään aborttien sallimista, jolloin ei-toivottuja lapsia syntyi vähemmän ja ihmisten elämäntilanteet näin paranivat. Muita syitä ovat olleet poliisien määrän lisääminen, alueen väestön ikääntyminen ja crack-huumekaupan kannattavuuden huononeminen.


title: Anacostia

text: Smithsonian-instituutti ylläpitää kaupunginosassa museota nimeltä Anacostia Community Museum.


title: Hula Hula

text: ”Hula Hula” on suomalaisen poplaulajan Robinin kappale, joka julkaistiin 23. maaliskuuta 2017. Kappaleella vierailee Nelli Matula. Kappale julkaistiin suoraan singlenä eikä sitä ole julkaistu albumilla. Kappaleen ovat sanoittaneet Robin ja Vilma Alina, ja säveltäneet Ilkka Wirtanen ja Vilma Alina. Kappale oli pääosassa Yleisradion kuusiosaisessa tv- ja radiosarjassa "Hulahula Suomi", joka huipentui juhannusaaton yhteistanssiin.


title: Hula Hula

text: ”Hula Hula” sai alkunsa tammikuussa 2017, kun Robin oli "Vain elämää" -sarjan kuvauksissa Espanjassa. Robin kertoo kuunnelleensa matkalla Shakiran ”Hips Don’t Lie” -kappaletta, jolloin hän alkoi muistella hulahula-sanontaa, jota hän oli aiemmin toistellut kavereidensa kanssa, ja alkaneensa hyräillä sitä Shakiran laulun tahtiin.


title: Hula Hula

text: Julkaisun jälkeen kappale oli viisi päivää Suomen Spotify-listan ykkösenä. 5. huhtikuuta 2017 kappaleesta julkaistiin Nana Simeliuksen ohjaama musiikkivideo, ja videolla esiintyneiden tanssijoiden koreografiasta vastasi Reija Wäre.


title: Hunt the Wumpus

text: Hunt the Wumpus tai vain Wumpus on varhainen interaktiivista fiktiota edustava tietokonepeli. Pelin on tehnyt Gregory Yob BASIC-kielellä vuonna 1972 suurtietokoneille.


title: Hunt the Wumpus

text: Pelistä on julkaistu graafinen versio TI-99/4A-tietokoneelle vuonna 1981.


title: Hunt the Wumpus

text: Pelin lähdekoodit ovat julkisesti saatavilla ja pelistä on tehty useita eri variaatioita eri ohjelmointikielillä.


title: Julija Grigorjeva

text: Julija Grigorjeva (, s. 21. huhtikuuta 1996 Pietari) on venäläinen karateka, joka kilpailee myös crossfitissa. Hän voitti Kyokushinin Euroopan-mestaruuden 2015.


title: Julija Grigorjeva

text: Grigorjeva saavutti nuorten kilpailuissa menestystä voittamalla Pietarin mestaruuden kymmenen kertaa ja on myös kaksinkertainen Venäjän mestari. Hän voitti myös nuorten Euroopan mestaruuden 2011.


title: Julija Grigorjeva

text: Grigorjeva voitti maaliskuussa 2015 Venäjän Cupin. Kuukautta myöhemmin huhtikuussa hän saavutti neljännen sijan MM-kilpailuissa, hävittyään pronssiottelun Chihiro Tanakalle. Toukokuussa hän saavutti Euroopan mestaruuden Saksassa, voitettuaan loppuottelussa Ksenija Zasorinan.


title: Julija Grigorjeva

text: 2016 Grigorjeva voitti MM-pronssia Tokiossa, voitettuaan Miyuu Nagayoshin.


title: Julija Grigorjeva

text: 2018 syyskuussa Grigorjeva palasi pitkän tauon jälkeen kilpailemaan ja saavutti Venäjän mestaruuskilpailuissa hopeaa. Hän hävisi loppuottelussa Ksenija Zasorinalle.


title: Nuno Tristão

text: Nuno Tristão (kuollut 1446) oli portugalilainen merenkävijä ja orjakauppias.


title: Nuno Tristão

text: Ennen Henrik Purjehtijaa kenenkään ei tiedetty tehneen merimatkoja Länsi-Afrikan rannikolle. Henrikin järjestämien tutkimusmatkojen ansiosta portugalilaiset saavuttivat vuonna 1432 Länsi-Saharan Cabo Bojadorin ja vuonna 1441 Nuno Tristãon ja Antão Gonçalvesin johdolla Rio de Oron. Tristão jatkoi vielä kauemmas etelään saavuttaen Cabo Brancon nykyisen Mauritanian pohjoisrannikolla.


title: Nuno Tristão

text: Vuonna 1442 Henrik lähetti Tristãon toiselle retkelle, jolla hän löysi Arguinin saaren. Henrikin käskystä sinne rakennettiin linnoitus ja kauppapaikka, mikä merkitsi eurooppalaisen kolonialismin alkua Afrikassa. Sankarina kotiin palannut Tristão toi mukanaan neljätoista vangittua afrikkalaista ja teki seuraavien vuosien aikana useita orjanhankintamatkoja Länsi-Afrikan rannikolle.


title: Nuno Tristão

text: Vuonna 1446 Tristão lähti Henrikin ohjeistamana kolmannelle ja viimeiselle matkalleen. Hän purjehti Senegaljoen, Kap Verden niemen ja Gambiajoen ohi tuntemattomaksi jääneelle joelle, jossa hän sai miehineen surmansa alkuasukkaiden myrkytetystä nuolista.


title: Nuno Tristão

text: Nuno Tristãota on pidetty Guinea-Bissaun löytäjänä, vaikka hän ei todistetusti koskaan purjehtinut Gambiajokea etelämmäksi. Hänen orjanmetsästysretkistään sai alkunsa portugalilaisten laajamittainen orjakauppa.


title: Nissan Juke

text: Nissan Juke on Nissanin vuodesta 2010 lähtien valmistama pieni crossover-tyyppinen henkilöautomalli. Se sijoittuu mallistossa pienemmän Qashqain alapuolelle. Kiinassa autoa myydään nimellä Infiniti ESQ.


title: Nissan Juke

text: Vuoden 2011 Euro NCAP -kolaritestistä Juke sai tulokseksi täydet viisi tähteä.


title: Nissan Juke

text: Juke esiteltiin Geneven autonäyttelyssä keväällä 2010. Auton muotoilu perustuu Nissan Qazana -konseptiautoon, joka oli esillä samassa näyttelyssä vuotta aikaisemmin. Moottorivalikoimassa oli aluksi kaksi bensiinimoottoria ja yksi dieselmoottori. Bensiinimoottori on 1,6-litrainen, ja se on valittavana sekä vapaasti hengittävänä (120 hv) että turboahdettuna (190 hv) DIG-T-versiona. Dieselmoottori on Renault’n 1,5-litrainen (110 hv) dCi. Neliveto on valittavissa turbobensiinimoottorin yhteyteen.


title: Nissan Juke

text: Vuonna 2013 esiteltiin urheilullinen Juke Nismo, jossa 1,6-litraisen turbomoottorin teho on nostettu 200 hevosvoimaan. Auton alustaa on säädetty jäykemmäksi ja ohjausta tarkemmaksi. Etupuskuri on muotoiltu perusmalleja aggressiivisemmin, sivuhelmat ovat matalammat ja takaspoileri on kookkaampi.


title: Nissan Juke

text: Geneven autonäyttelyssä keväällä 2014 esiteltiin Juke Nismo RS, jonka moottorissa on tavalliseen Nismo-malliin verrattuna 18 hevosvoimaa enemmän tehoa. Myös jarrulevyt ovat suuremmat.


title: Nissan Juke

text: Vuonna 2014 Jukea uudistettiin kevyesti. Tavaratilan koko kasvoi 251 litrasta 354 litraan, ja moottorivalikoimaa täydennettiin turboahdetulla 1,2-litraisella (115 hv) DIG-T-bensiinimoottorilla. Pieniä ulkonäöllisiä muutoksia tehtiin puskureihin ja valoihin.


title: Transporter: The Series

text: Transporter: The Series () on Luc Bessonin ja Robert Mark Kamenin "Transporter"-elokuvien pohjalta luotu toimintasarja.


title: Transporter: The Series

text: Sarjan esittäminen aloitettiin saksalaisella RTL Televisionin kanavalla 11. lokakuuta 2012. Marraskuussa 2015 kerrottiin, että toinen kausi jää sarjan viimeiseksi.


title: Transporter: The Series

text: Sarjassa seurataan elokuvista tutun Frank Martinin (Chris Vance) seikkailuja alamaailman kuriirina.


title: Transporter: The Series

text: Sarjan pilottijakson ohjasi "Lost"-sarjan tuottajana tutuksi tullut Stephen Williams.


title: Transporter: The Series

text: Kuvauspaikkoina ovat toimineet muun muassa Pariisi, Berliini, Nizza ja Toronto.


title: Transporter: The Series

text: Lokakuussa 2011 Chris Vance loukkaantui sarjan kuvauksissa ja se viivästytti koko tuotantoa.


title: Papualaiset

text: Papualaiset on sateenvarjotermi Uuden-Guinean ja sen vierellä sijaitsevien saarten useille alkuperäiskansoille, jotka puhuvat papuakieliä. He asuvat pääosin Papua-Uudessa-Guineassa, Indonesiassa sekä Itä-Timorissa.


title: Papualaiset

text: Papualaiset kuuluvat niihin ihmisryhmiin, jotka muuttivat Afrikasta muualle noin 60 000 vuotta sitten.


title: Papualaiset

text: Temple Universityn tekemä testi näytti papualaisilla olevan yksi suurimmista geneettisistä diversiteeteistä muihin ihmisiin verrattuna.


title: Lungi

text: Lungi on pieni rannikkokaupunki Sierra Leonen Pohjoisessa maakunnassa, Port Lokon piirikunnassa. Kaupunki sijaitsee piirikunnan pääkaupungista Port Lokosta noin 64 kilometriä pohjoiseen. Vuoden 2008 arvion mukaan Lungin väkiluku oli noin 8 091. Vuoden 2004 arvion mukaan kaupungin väkiluku oli noin 4 185.


title: Lungi

text: Lungi tunnetaan Lungin kansainvälisestä lentoasemasta.


title: Bethesda (Maryland)

text: Bethesda on kaupunkimainen väestönlaskennallinen paikka (CDP) Yhdysvaltojen Marylandin osavaltion Montgomeryn piirikunnassa ja yksi pääkaupunki Washington D.C.:n suurista esikaupungeista. Washingtonin luoteispuolella sijaitsevassa Bethesdassa on pientaloasutuksen lisäksi tornitaloista muodostuva keskusta-alue. Asukasluku Bethesdan väestölaskenta-alueella vuonna 2000 oli 55 277. Bethesda on suoraan piirikunnan alaisuudessa toimiva kunnallishallinnoton alue (), jolla ei ole tarkkoja rajoja. Bethesda kuuluu pääkaupunkiseudun hallintoalueeseen nimeltä Baltimore-Washington Metropolitan Area. Monet asukkaista ovat hyvätuloisia pääkaupungissa työssä käyviä virkamiehiä. Bethesdaan kulkee Washingtonin metron punainen linja.


title: Bethesda (Maryland)

text: Bethesda on saanut nimensä vuonna 1820 rakennetusta "Bethesda Presbyterian Church" -kirkosta. Aramean kielen sanat "beth hesda" tarkoittavat ”armon huonetta”.


title: Bethesda (Maryland)

text: Bethesdan suuriin työnantajiin kuuluu Yhdysvaltojen terveysvirasto (NIH), jonka päämaja ja monet laitokset sijaitsevat kaupungissa. Bethesdassa pääkonttoriaan pitävät myös muun muassa puolustusteollisuusyhtiö Lockheed Martin ja maailman suurin hotelliyhtiö Marriott International. Videopeliyhtiö Bethesda Softworks perustettiin 1986 Bethesdassa, mutta yritys muutti jo vuonna 1990 Marylandin Rockvilleen.


title: Bethesda (Maryland)

text: 2010-luvulla Movoto-kiinteistövälitysyhtiö arvioi Bethesdan Washingtonin pääkaupunkiseudun kolmanneksi parhaaksi asuinalueeksi niin ikään Marylandin puolella sijaitsevien Chevy Chasen ja Kensingtonin jälkeen.


title: S-luokka (sukellusvene, Britannia, 1914)

text: S-luokka oli Britannian kuninkaallisen laivaston kolmen Scottsin vuonna 1914 valmistaman sukellusveneen muodostama alusluokka. Luokan suunnittelu perustui italialaisiin Laurenti-veneisiin. Luokan nimi tulee valmistaneen telakan alkukirjaimesta.


text: Keyes pyrki hankkimaan ulkomaisten valmistajien erityisesti italialaisten ja ranskalaisten sukellusveneitä valmistettavakseen eikä Amiraliteetin ja Vickersin, joiden monopoli oli hidastanut kehitystä Britanniassa. Siten Scotts Shipbuilding and Engineering Company otti valmistettavakseen kokeelliset Laurentin suunnittelemat sukellusveneet.


text: Suunnittelun pohjana oli FIAT-San Giorgion Speziasta ja insinöörimajuri Cesare Laurentin suunnittelema sukellusvene. Alukset olivat kuninkaallisen laivaston ensimmäiset kaksoisrunkoiset sukellusveneet.


text: Pinta-ajoa varten alukset varustettiin kahdella kuusisylinterisellä dieselmoottorilla, jotka toimitti FIAT-San Giorgion Torinon konepaja ja sähkömoottorit valmisti Scotts itse. Valitettavasti dieselmoottorit osoittautuivat toiminnaltaan epävarmoiksi. Alusten merikelpoisuus oli riittämätön Pohjanmeren olosuhteisiin.


text: Italian liityttyä ympärysvaltojen puolella ensimmäiseen maailmansotaan 24. toukokuuta 1915 kuninkaallinen laivasto sai mahdollisuuden päästä eroon luokan aluksista. Alukset luovutettiin Regia Marinalle syyskuussa 1915.


title: Rantavehnät

text: Rantavehnät eli tankivehnät ("Leymus") on heinäkasvien (Poaceae) heimoon kuuluva kasvisuku. Sukuun kuuluu noin 50 lajia sekä lisäksi useita lajiristeymiä.


title: Rantavehnät

text: Rantavehnät muistuttavat paljolti villivehniä ("Elymus"), joihin rantavehnät on aiemmin luokiteltu kuuluviksi. Rantavehnien suvun tieteellinen nimi on myös muodostettu villivehnien suvun tieteellisestä nimestä kirjainten paikkoja vaihtamalla.


title: Rantavehnät

text: Rantavehnät ovat monivuotisia heiniä ja niillä on suikertava juurakko. Niiden varret ovat pystyjä sekä tanakoita ja lehdet ovat leveitä, uurteisia sekä vihreitä tai harmaanvihreitä. Rantavehnien kukinto on pitkä, kaksipuoleinen kerrannaistähkä, jonka tähkylät ovat vihneettömiä sekä kolmi- tai nelikukkaisia. Tähkylöiden kaleet ovat pitkiä, sileitä, kolmisuonisia ja teräväkärkisiä. Joskus kaleet voivat olla myös hyvin ohuita, lähes karvamaisia, tai puuttua kokonaan. Ulkohelpeet ovat karvaisia.


title: Rantavehnät

text: Suvun lajeista Suomessa tavataan vain rantavehnää ("Leymus arenarius"), joka on yleinen rannikoilla sekä myös sisämaassa hiekkaisilla kasvupaikoilla. Albertanvehnää ("Leymus innovatus") on tavattu Suomessa kerran, 2000-luvun alussa Kuusamon seudulla.


title: S-luokka (sukellusvene, Britannia, 1931)

text: S-luokka oli Britannian kuninkaallisen laivaston toisessa maailmansodassa palvellut sukellusveneluokka, johon kuului 62 kolmessa erässä (alaluokassa) valmistettua alusta.


text: 1920-luvulla valmistetut kuninkaallisen laivaston sukellusveneet olivat kaikki suurehkoja aluksia, jotka oli suunniteltu toimimaan pitkillä partiomatkoilla Kauko-Idässä. 1930-luvulla tultaessa sukellusveneiden modernisointiohjelmaa tarkistettiin, jolloin otettiin huomioon sodasta saadut kokemukset sekä Euroopan poliittisen ympäristön heikkeneminen. Tämän seurauksena päädyttiin kahden erilaisen alustyypin valmistukseen eli suurten pitkän toimintasäteen omaavien alusten lisäksi tuli valmistaa Euroopassa toimivia pienempiä keskipitkän toimintasäteen omaavia aluksia. Tämän toteuttamiseksi luotiin S- eli Swordfish-luokka.


text:
Luokka ei ollut aluksi onnistunut, mutta siihen tehdyt parannukset loivat siitä edeltäjän uusille menestyneemmille malleille. Lopulta luokasta tuli 62 vuosina 1931-1945 valmistetulla aluksellaan runsaslukuisin kuninkaallisen laivaston sukellusveneluokista.
Ensimmäinen alaluokka sisälsi neljä alusta, jotka valmistettiin Chathamin telakalla kahdessa erässä. Kaksi ensimmäistä vuoden 1929 laivasto-ohjelmaan sisältyvää alusta tilattiin vasta 2. heinäkuuta 1930, kun Lontoon laivastosopimuksen sisältö vahvistettiin. Loput kaksi alusta tilattiin 16. maaliskuuta 1931.


text: Alusten kuusi torpedoputkea oli asennettu keulaan rungon sisään ja niihin oli mahdollista kuljettaa yksi latauskerta putkissa olevien lisäksi. Kuuden putken asennus teki keulasta ovaalin muotoisen, mikä heikensi aluksen rakennetta. Kahdessa ensin tilatussa aluksessa oli kolmen tuuman kansitykki rungon sisälle katoavana asennuksena, mikä pidensi runkoa. Tästä ratkaisusta luovuttiin kahdessa jälkimmäisessä aluksessa tykin asennuksen ollessa kiinteä ja kahden ensimmäisen aluksen asennus muutettiin myöhemmin kiinteäksi. Sopiva asennus saatiin kuitenkin vasta vuonna 1936, mihin asti alukset olivat ilman kansitykkiään. Kansitykiksi tuli lopulta 3" 20 cwt Mk I Mk V -asennuksena. Tykin kantama oli 12 400 jaardia ja sen maksimi korotuskulma oli 40 astetta. Ammuksen paino oli 17,5 naulaa.


text: Aluksen voimanlähteenä oli kaksi Amiraliteetin suunnittelemaa kuusisylinteristä dieselmoottoria, joiden sylinterihalkaisija oli 14,5 tuumaa. Niiden kierrosnopeus oli 480 kierrosta minuutissa. Alusten moottorit valmisti "Sturgeoniin" Vickers-Armstrong ja lopuille Chathamin telakka. Alukset oli varustettu 224 kennon akustolla, jonka kokonaispaino oli 95,9 tonnia.


text: Aluksen toimintamatka sukelluksessa oli 10 solmun nopeudella 10 merimailia, yhdeksän solmun nopeudella 15 merimailia ja neljän solmun nopeudella 106 merimailia. Ne kykenivät sukeltamaan täydestä kelluvuudesta ja kummankin moottorin ollessa risteilynopeudella 98 sekunnissa ilman Q-tankkeja ja niiden kanssa neljä sekuntia nopeammin. Juuri ja juuri pinnalla ollen painolastitankit osittain täytettyinä alus kykeni sukeltamaan kaikissa olosuhteissa 50 sekunnissa.


text: Kölissä toisen vesitiiviin osaston etupuolella oli tyypin 120 kaikuluotain. Tyypin 709 hydrofonit oli asennettu kansirakenteen takaosaan. Muina järjestelminä olivat tyypin 46 radio, tyypin 106 sukellusvenepuhelin sekä merkkipoijut rugon etu- ja takaosassa.


text: Toisessa alaluokassa oli kahdeksan alusta. Swordfish-luokasta saadut kokemukset aiheuttivat muutoksia, jotka paransivat luokan käytettävyyttä. Näitä olivat sisätilojen yksinkertaistaminen sekä operoinnin ja ylläpidon vaatimien järjestelmien yksinkertaistaminen. Painerungon pituutta kasvatettiin, mikä kasvatti standardiuppoumaa 30 tonnilla.


text: Sodan aikana valmistetut viisikymmentä kolmannen alaluokan alusta olivat edelleen suurempia kuin edeltäjänsä, mutta myös niiden aseistusta oli lisätty. Lisäksi niiden miehistötarve oli kasvanut kymmenellä. Palvelusalue oli laajentunut Välimerelle ja Tyynelle valtamerelle. Luokan aluksista tuhoutui yhdeksän ja lisäksi kaksi vaurioitui korjauskelvottomiksi.


text: Vuoden 1943 laivasto-ohjelman kahdeksasta aluksesta neljä valmistui ja neljän tilaukset peruutettiin sodan päättyessä. Peruutetut alukset olivat: "HMS Sea Robin" (P267), "HMS Sprightly" (P268), "HMS Surface" (P269) ja "HMS Surge" (P271).


title: Kaavamerkinnät

text: Kaavamerkinnät ovat maakunta-, yleis- ja asemakaavoissa käytettäviä merkintöjä.  Niillä määritellään mm. eri alueiden käyttötarkoitukset, rajat, tonttien rajat, rakennusoikeudet ja rakennusten kerrosluvut ja niillä ohjataan alueiden toteuttamista. Kaavamerkinnät ovat liitteenä Ympäristöministeriön asetuksessa maankäyttö- ja rakennuslain mukaisissa kaavoissa käytettävistä merkinnöistä 31.03.2000.  Kyseisellä asetuksella, joka tuli voimaan 1.5.2000, on kumottu rakennuslain nojalla annettu Sisäasiainministeriön päätös 386/1959 rakennuslain mukaisissa kaavoissa käytettävistä merkinnöistä ja siihen myöhemmin tehdyt muutokset.


title: Kaavamerkinnät

text: Ennen näitä säädöksiä ja määräyksiä olivat voimassa vuoden 1932 asemakaavalain ja siihen liittyvän rakennussäännön nojalla annetut Sisäasiainministeriön päätös asemakaavoja ja rakennussuunnitelmia piirrettäessä käytettävistä merkinnöistä 553/1943, joka annettiin 29.6.1943 .   ja Sisäasiainministeriön päätös tonttijakokarttojen laatimisesta nro 315 / 1948, joka annettiin 12. huhtikuuta 1948.


title: Pyry Hannola

text: Pyry Hannola (s. 21. lokakuuta 2001 Rovaniemi) on suomalainen jalkapalloilija, joka edustaa Veikkausliigassa pelaavaa Rovaniemen Palloseuraa. Pelipaikaltaan hän on keskikenttäpelaaja, ja hän pelaa numerolla 7. Pyry Hannola debytoi Veikkausliigassa kaikkien aikojen toiseksi nuorimpana pelaajana kun hän oli 15-vuotias. Hannola on suomen nuorisomaajoukkueiden vakiokasvoja U15-ikäluokasta lähtien ja edustanut maataan myös kapteenina.


title: Pyry Hannola

text: Hannola teki helmikuussa 2017 kolmivuotisen sopimuksen tanskalaisen FC Midtjyllandin kanssa. Hannola solmi tanskalaisseuran kanssa uuden kolmivuotisen jatkosopimuksen kesäkuussa 2018. Hän debytoi Veikkausliigassa huhtikuussa 2017 ottelussa PS Kemiä vastaan.


title: Nitriilihydrataasi

text: Nitriilihydrataasi on lyaaseihin kuuluva entsyymi. Se katalysoi nitriilien hydrolyysiä amideiksi. Nitriilihydrataasia esiintyy useissa bakteereissa, kasveissa ja sienissä. Sen EC-numero on EC 4.2.1.84. Nitriilihydrataasia voidaan käyttää orgaanisen kemian synteeseissä ja vedenpuhdistuksessa.


title: Nitriilihydrataasi

text: Nitriilihydrataasi esiintyy tyypillisesti samanlaisista alayksiköistä muodostuvina dimeereinä tai tetrameereinä. Toimiakseen entsyymi vaatii metalli-ionin, joka on joko rauta- tai koboltti-ioni. Entsyymin toiminta on sikäli poikkeuksellinen, että rautaioni ei sitoudu hemiryhmään eikä koboltti-ioni sitoudu korriiniryhmään, toisin kuin useimmissa rautaa tai kobolttia sisältävissä entsyymeissä. Entsyymissä metalli-ionin tehtävä on sitoutua hydroksidi-ioniin ja tehdä siitä nukleofiilisempi. Tämän jälkeen hydroksidi-ioni reagoi elektrofiilisen nitriilin kanssa ja nitriili hydrolysoituu amidiksi. Rautaa sisältävät nitriilihydroksylaasit aktivoituvat valon vaikutuksesta. Pimeässä rauta on sitoutunut typpimonoksidiin, joka korvautuu hydroksidi-ionilla valoisissa olosuhteissa. Kobolttia sisältävillä nitriilihydrataaseilla ei vastaavaa aktivoitumista tapahdu.


title: Nitriilihydrataasi

text: Nitriilihydrataasia käytetään orgaanisen kemian synteeseissä valmistettaessa amideja nitriileistä. Tärkein tuote on akryyliamidi, jota valmistetaan akryylinitriilistä. Tässä prosessissa käytetään "Rhodococcus rhodochrous"-bakteerin nitriilihydrataasia ja tällä tavalla akryyliamidia tuotetaan vuosittain noin 30 000 tonnia. Menetelmän etuna kemialliseen tuotantoon nähden on alhaisempi energiankulutus ja prosessissa ei tarvitse käyttää myrkyllisiä metallikatalyyttejä. Yhdessä amidaasien kanssa nitriilihydrataaseja käytetään optisesti aktiivisten amiinien valmistuksessa. Nitriilihydrataasia voidaan myös käyttää vedenpuhdistuksessa myrkyllisten syanoryhmiä sisältävien yhdisteiden puhdistamiseen vesistä.


title: River-luokka (sukellusvene)

text: River-luokka oli Britannian kuninkaallisen laivaston toisessa maailmansodassa palvellut kolmen aluksen muodostama sukellusveneluokka.


title: River-luokka (sukellusvene)

text: Alusluokka oli kuninkaallisen laivaston viimeinen yritys luoda riittävän nopea (pinta-ajossa noin 20 solmua) alus, joka kykenisi operoimaan laivaston mukana. Suunnittelussa tehtiin kompromissi sukellussyvyyden vaatiman uppouman ja nopeuden välillä. Aluksen sukellussyvyydeksi jäi noin 90 metriä. Alusten propulsiojärjestelmä koostui kahdesta dieselmoottorista, jotka tuottivat noin 8 000 bhp:tä.


title: Pyhävesi

text: Pyhävesi on Mäntyharjun reittiin kuuluva järvi Mäntyharjussa Etelä-Savossa. Sen vedenpinnan taso on sama kuin Kallavedellä, joten sitä voi pitää Kallaveden järvenosana.


title: Pyhävesi

text: Järven pinta-ala on 1 600 hehtaaria eli 16 km². Se on 10,1 kilometriä pitkä ja 4,9 kilometriä leveä. Se muodostuu laajasta järvenselästä, josta työntyy eri suuntiin kapeita lahtia. Tällainen lahti on pohjoiseen työntyvä Kapiavesi, jonka pohjukassa on yhteys samankorkuiseen Pieneen Pyhäveteen. Etelään työntyy Raatolahti ja sen takana Siirilahti ja selältä pohjoiseen kurkottaa Varpulahti. Pitkälle itään ulottuu Haapaselkä, joka kapenee Kiepinsalmessa hyvin ahtaaksi. Tässä kulkee Kallaveteen johtavan järvenosien raja. Ennen rautatiesiltaa erkanee salmesta etelään Kurkilampi.


title: Pyhävesi

text: Järvessä on laskettu olevan 121 saarta. Niiden yhteispinta-ala on 51 ha, mikä on noin 3,1 % järven kokonaispinta-alasta. Saarista 10 on yli hehtaarin suurisia, 80 yli aarin ja loput 31 ovat alle aarin kokoisia. Yksikään saari ei ylitä neliökilometriä. Suurin osa saarista sijaitsevat järven pohjoisosassa, joka on saarien, salmien, lahdelmien ja niemien sokkeloa. Huomattavimmat saaret ovat siellä lännestä itään lueteltuina Nuottisaari, Mustikkasaari, Suutarinsaari, Hanhisaari, Yläsalmensaari, Lauttasaari, Huhtsaari, Laihosaari, Likosaari, Selkäsaari, Muuttosaari ja Pyhäsaari.


title: Pyhävesi

text: Järvi on luodattu ja siitä on julkaistu syvyyskartat. Sen tilavuus on 112 miljoonaa m³ eli 0,112 km³. Järven keskisyvyys on 7,1 metriä ja suurin syvyys on 26,8 metriä. Syvin kohta sijaitsee Selkäsaaren itäpuolella ja Muuttosaaren lounaispuolella keskellä järvenselkää. Syvimmästä kohdasta suoraan kohti kaakkoa papinniemeen ja siitä etelään Raatolahden suuhun sijaitsee yli 20 metriä syvä syvänne.


title: Pyhävesi

text: Järven rantaviivan pituus on 85 kilometriä, josta saarten rantaviivan yhteispituus on 21 kilometriä. Järven itäpää on Haapaselän etelä- ja pohjoisrantojen osalta Mäntyharjun taajama-aluetta. Siirilahdessa sijaitsee Mäntyharjun kirkko. Siellä järven ylittää etelästä pohjoiseen kulkeva Kouvola-Mikkeli-rata, joka ylittää salmen pengertä myöten. Hieman idempänä Kiepinsalmen ylittää seututie 368, joka liittyy järven kilometrin päässä ohittavalle valtatiehen 5. Valtatielle pääsee järven eteläpuolelta seutitietä 419 pitkin. Rannoilla on vain vähän kiinteää asutusta, mutta sinne on rakennettu runsaasti vapaa-ajan asuntoja.


title: Pyhävesi

text: Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueella (14.9) Pyhäveden valuma-alueessa (14.97), johon Pyhäveden lähialue (14.971) kuuluu.


title: Pyhävesi

text: Valuma-alue saa pääosan vedestään reitin edelliseltä Simunanjoen valuma-alueelta (14.974), jonka laskujoki Simunanjoki tuo 50 neliökilometrin suuruiselta valuma-alueelta vettä Pyhäveteen. Valuma-alueen alimmat järvet ovat Lietjärvi (55 ha), Rahikkajärvi (38 ha), Rokkalampi (7 ha) ja Lovas (12 ha). Muut siihen laskevat vesistöt ovat pieniä. Pyhäveden lähialueella on 15 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Pieni Pyhävesi (177 ha), Mäntysenlampi (18 ha) ja läntinen Myllylampi (12 ha).


title: Pyhävesi

text: Länteen laskeva Pyhäkoski (ja sen Pyhäkosken kanava) laskee vettä Lahnaveden Vihantaselälle, josta vesireitti jatkuu Miekankosken kautta Tarhaveteen, joka on osa Juolasvettä. Idässä on vesireitillä yhteys Mäntyharjun taajamassa Kiepinsalmen läpi itään, missä sijaitsee Kallaveden mutkikas ja rikkomainen järvi.


title: HMS Thames (N71)

text: HMS Thames (viirinumero N71) oli Britannian kuninkaallisen laivaston vuonna 1932 vesillelaskettu River-luokan sukellusvene.


title: HMS Thames (N71)

text: Alus tilattiin 1. syyskuuta 1930 Vickers Armstrongilta Barrow-in-Furnessista ja sen köli laskettiin 6. tammikuuta 1931. Alus laskettiin vesille 26. helmikuuta 1932 ja se otettiin palvelukseen puoli vuotta myöhemmin 14. syyskuuta.


title: HMS Thames (N71)

text: Palvelukseenotettaessa alus sijoitettiin Maltalle, mistä se palasi Britteinsaarille elokuussa 1939. Alus liitettiin Kotilaivaston 2. sukellusvenelaivueeseen, jonka mukana se osallistui saksalaisten alusten liikkeiden valvontaan etsien erityisesti sukellusveneitä, kaappareita ja saarronmurtajia. Oltuaan huollossa talvella alus sijoitettiin keväällä 1940 Pohjanmerelle, missä se osallistui Norjan taisteluihin. Alus upotti 26. heinäkuuta 1940 Pohjanmerellä torpedoimalla Saksan laivaston torpedovene "Luchsin", joka oli suojaamassa taistelulaiva "Gneisenauta" matkalla Trondheimistä Kieliin.


title: HMS Thames (N71)

text: Alus todettiin kadonneeksi 3. elokuuta, kun se ei ollut raportoinut määräaikana. Alus oli todennäköisesti osunut miinaan Norjan rannikolla. Aluksen kuuluessa tuhutuessaan Dundeehen sijoitettuun 9. sukellusvenelaivueeseen sen miehistönjäsenten nimet on kirjattu Dundee International Submarine Memorialiin.


title: HMS Thames (N71)

text: Sodan aikana aluksen päällikköinä olivat:


title: Kenjiro Shinozuka

text: Kenjiro Shinozuka (; s. 20. marraskuuta 1948) on japanilainen entinen ralliautoilija. Shinozuka ajoi urallaan 20 MM-osakilpailua ollen niissä kolmasti palkintokorokkeella ja voittaen niistä kaksi. Shinozuka oli lähes koko uransa Mitsubishi Ralliartin tehdaskuljettaja ja ajoi yhtä kilpailua lukuun ottamatta kaikki MM-rallinsa Mitsubishin valmistamalla ralliautolla. Hänen kartalukijoinaan toimivat useimmiten brittiläinen John Meadows, Neuvostoliiton ja myöhemmin Liettuan lisenssillä kilpaillut Manfred Dieter Gocentas sekä suomalainen Pentti Kuukkala. MM-sarjan ohella Shinozuka kilpaili myös FIA:n Aasian-Tyynenmeren rallisarjassa, jossa hän sijoittui sarjan viidennelle sijalle kausilla 1990 ja 1993. Kaikkiaan 13 ajetusta APRC-sarjan kilpailusta Shinozuka voitti kaksi ja nousi palkintokorokkeelle yhdeksän kertaa.


title: Kenjiro Shinozuka

text: Ensimmäisen MM-osakilpailunsa Shinozuka ajoi 4-ryhmän Mitsubishi Lancerilla vuoden 1976 Safari-rallissa, Keniassa ja viimeisen vuoden 1997 Australian rallissa. Shinozuka kilpaili Euroopan ralleissa harvakseltaan keskittyen pääasiassa Afrikan, Australian ja Uuden Seelannin osakilpailuihin.


title: Padua

text: Padua voi tarkoittaa ainakin seuraavia:


title: Dusty Imoo

text:
Dusty Imoo (18. heinäkuuta 1970 New Westminister, Brittiläinen Kolumbia, Kanada) on kanadanjapanilainen, entinen jääkiekkoilija, pelipaikaltaan maalivahti. Imoo aloitti pelaajauransa Kanadan juniorisarjoissa. Ensimmäinen kausi Western Hockey Leaguessa oli 1987–1988. Neljän juniorisarjassa pelatun kauden jälkeen Imoo debytoi aikuisten tasolla ECHL-liigassa kaudella 1991-1992. Hän pelasi 14 ottelua kaikkiaan kolmessa ECHL-seurassa sekä 15 ottelua IHL-seura Fort Wayne Cometsin riveissä vailla mainittavaa menestystä. Kaudeksi 1994–1995 Imoo siirtyi pelaamaan Japaniin ja neljän Japanin pääsarjassa pelatun kauden jälkeen hän sai myös Japanin kansalaisuuden. Imoo edusti Japania vuoden 1998 olympiaturnauksessa sekä 1998, 1999 ja 2000 MM-turnauksissa. Imoo päätti uransa kevääseen 2006 ja palasi takaisin Kanadaan jääkiekko-valmentajaksi.
Viimeksi hän on toiminut NHL-organisaatio Los Angeles Kingsin palveluksessa pelaajakehityksestä vastaavana valmentajana.


title: Fjodor Raskolnikov

text: Fjodor Fjodorovitš Raskolnikov (oikea nimi Fjodor Iljin; 9. helmikuuta 1892 Pietari, Venäjän keisarikunta – 12. syyskuuta 1939 Nizza, Ranska) oli venäläinen bolševikki, Neuvostoliiton punalaivaston amiraali ja diplomaatti.


title: Fjodor Raskolnikov

text: Raskolnikov syntyi Iljin-nimisen ortodoksipapin aviottomana poikana. Puoluenimensä hän lainasi Fjodor Dostojevskin romaanin "Rikos ja rangaistus" päähenkilöltä Raskolnikovilta. Hänen veljensä oli myös tunnettu bolševikki Aleksander Iljin-Genevski. Raskolnikov opiskeli taloustiedettä Pietarin polyteknisessä instituutissa ja liittyi toisena opiskeluvuonnaan vuonna 1910 maanalaiseen bolševikkipuolueeseen. Hänet vangittiin ensimmäisen kerran 1912 hänen toimiessaan "Pravdan" toimitussihteerinä ja tuomittiin sisäiseen karkotukseen Arkangeliin, mutta hän vapautui seuraavan vuoden yleisessä armahduksessa. Ensimmäisen maailmansodan puhjettua hänet lähetettiin Pietarin merikadettikouluun, jossa hän vietti sotavuodet koulutuksessa ja sai midshipmanin upseerinarvon. Vuoden 1917 helmikuun vallankumouksen jälkeen Raskolnikov oli yksi Kronstadtin laivastotukikohdan sotilasneuvoston johtajista ja toimitti sen lehteä. Pietarin heinäkuun levottomuuksien aikana Raskolnikov puolusti bolševikkien päämajaa Kšesinskajan taloa hallituksen joukoilta turvatakseen puolueen johtajien paon ja antautui myöhemmin vapaaehtoisesti. Häntä pidettiin Krestyn vankilassa muiden vangittujen bolševikkijohtajien kanssa, kunnes hänet vapautettiin lokakuussa 1917. Lokakuun vallankumouksen alkaessa hän oli sairaana, mutta osallistui Kerenskin–Krasnovin kapinan kukistamiseen ja järjesti Pietari–Moskova-radan valtauksen. Hänet valittiin perustuslakia säätävän kansalliskokouksen edustajaksi.


title: Fjodor Raskolnikov

text: Raskolnikovista tuli tammikuussa 1918 ensimmäisen laivastokomissaarin Pavel Dybenkon avustaja ja hän toimi useasti tämän sijaisena kansankomissaarien neuvoston istunnoissa. Kesäkuussa 1918 Lenin määräsi Raskolnikovin johtamaan Venäjän Mustanmeren laivaston upottamista, jotta se ei päätyisi saksalaisten käsiin. Heinäkuusta 1918 alkaen Raskolnikov osallistui Venäjän sisällissodan sotatoimiin Volgalla. Syyskuusta 1918 alkaen hän oli myös vallankumouksellisen sotaneuvoston jäsen. Johtaessaan joulukuussa 1918 laivasto-osastoa Tallinnan edustalla käydyssä meritaistelussa Raskolnikov jäi brittien sotavangiksi lippulaivansa "Spartakin" ajettua karille, mutta hänet palautettiin Venäjälle toukokuussa 1919 Karjalankannaksella järjestetyssä vankienvaihdossa. Hän toimi vielä 1919–1920 Volgan–Kaspianmeren lippueen komentajana, operoiden menestyksekkäästi valkoisia vastaan, ja heinäkuusta 1920 tammikuuhun 1921 Itämeren laivaston komentajana. Hän erosi viimeisestä tehtävästä ajauduttuaan erimielisyyksiin Pietarin-puoluejohtajan Grigori Zinovjevin kanssa, hieman ennen Kronstadtin kapinan puhkeamista. Vuosina 1921–1923 Raskolnikov oli Neuvostoliiton lähettiläänä Afganistanissa, mutta hänet kutsuttiin kotiin Ison-Britannian hallituksen valitettua hänen toiminnastaan. Palattuaan kotimaahan hän työskenteli toimittajana ja kirjoitti muistelmateoksia sekä näytelmiä. Hän oli Neuvostoliiton kirjailijaliiton perustajajäseniä. Hän työskenteli 1929–1930 myös valistusasiain kansankomissaariaatissa.


title: Fjodor Raskolnikov

text: Palattuaan diplomaatiksi Raskolnikov toimi vuosina 1930–1934 Neuvostoliiton lähettiläänä Virossa ja Tanskassa sekä 1934–1938 Bulgariassa. Kun hänet Stalinin puhdistusten aikana huhtikuussa 1938 määrättiin palaamaan Sofiasta kotimaahan, hän päätti turvallisuutensa vuoksi loikata Ranskaan, josta anoi poliittista turvapaikkaa. Hänet julistettiin Neuvostoliitossa heinäkuussa 1939 poissaolevana kansanviholliseksi. Hän reagoi tähän julkaisemalla Josif Stalinia ankarasti arvostelleen avoimen kirjeen, joka sai paljon huomiota. Raskolnikovin yritettyä itsemurhaa elokuussa 1939 hänet sijoitettiin nizzalaiseen mielisairaalaan, jossa hän hieman myöhemmin kuoli epäselviksi jääneissä oloissa. Hänen maineensa palautettiin Neuvostoliitossa osittain Hruštšovin aikana 1958 ja 1963, mutta hänen avoin kirjeensä voitiin julkaista siellä vasta perestroikan aikana vuonna 1988.


title: Fjodor Raskolnikov

text: Raskolnikovin puoliso oli kirjailija Larisa Reisner (1895–1926), joka tunnettiin myös Karl Radekin rakastajattarena.


title: Obama (Fukui)

text: Obama () on kaupunki Fukuin prefektuurissa, Japanissa. Se perustettiin 30. maaliskuuta 1951.


title: Siren (Malcolm Lincolnin kappale)

text: Siren on Malcolm Lincolnin esittämä kappale, jolla se edusti Viroa vuoden 2010 Eurovision laulukilpailussa Norjan Oslossa.


title: Siren (Malcolm Lincolnin kappale)

text: Kappale kilpaili Euroviisujen ensimmäisessä semifinaalissa, jossa se sijoittui neljänneksitoista ja täten karsiutui finaalista.


title: Erävisjärvi

text: Erävisjärvi on Kanta-Hämeessä Lopella Hevosojan kylän lähellä sijaitseva järvi.


title: Erävisjärvi

text: Järvi on muodostunut matalaan painanteeseen Erävismäen harjun taakse . Sen pinta-ala on 51 hehtaaria ja se on 1,3 kilometriä pitkä ja 300 metriä leveä. Sen rantaviivan pituus on 4,1 kilometriä ja sen rannat ovat pääosin metsämaata. Järven lähiympäristössä sijaitsee neljä maatilaa ja sen rannoille on rakennettu yli 30 vapaa-ajan asuntoa. Niille johtaa tiet Lopelta Karkkilaan johtavalta tieltä.


title: Erävisjärvi

text: Järvi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Järven vedenpinnan korkeus on 110,3 metriä mpy. eli noin neljä metriä korkeampana kuin Loppijärvi, johon Erävisjärvi laskee Erävisjokea myöten. Erävisjärveen laskee neljä metsäojaa, joista yksi tuo ojitetun Luutasuon kuivatusvesiä.


title: Erävisjärvi

text: Vuoden 1855−1856 Kalmbergin kartastossa järven nimi kirjoitettiin "Ervisto järvi". Karttaan on järven laskujoki merkitty alkamaan luoteispään itään työntyvästä lahdesta eikä itäpäästä niin kuin nykyään. Kartan merkintä on todennäköisesti oikea, koska Kansalaisen karttapaikan varjostuskartassa (Lidar-laserkeilaus) vanhan joen yläjuoksu erottuu suon ja peltomaan keskeltä edelleen. Luusuan paikan vaihrto on laskenut myös järven vedenpintaa, sillä myös vanha rantaviiva näkyy varjostuskartassa. Järvellä oli vain yksi maatalo 1850-luvulla. Se oli torppa, joka sijaitsi maantien ja järven välissä. Sitä vastaa nykyinen Lepola.


title: Erävisjärvi

text: Vuoden 1954 peruskartassa oli rantaan rakennettu vain muutama vapaa-ajan asunto, mutta seuraavassa vuoden 1979 kartassa niitä oli runsaammin.


title: Särkijärvi (Loppi, Järventausta)

text: Särkijärvi on Kanta-Hämeessä Lopella Järventaustan kylän lähellä sijaitseva järvi.


title: Särkijärvi (Loppi, Järventausta)

text: Järven pinta-ala on 85 hehtaaria ja se on 1,3 kilometriä pitkä ja 850 metriä leveä. Sen rantaviivan pituus on 3,9 kilometriä ja rannat ovat metsämaata. Järven lähiympäristössä sijaitsee viisi maatilaa ja rannoille on rakennettu yli kymmenen vapaa-ajan asuntoa. Niille johtaa tiet, jotka alkavat Hevosojan ja Läyliäisen väliseltä kylätieltä.


title: Särkijärvi (Loppi, Järventausta)

text: Järvi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Järven vedenpinnan korkeus on 107,6 metriä mpy. Siihen laskee vain kolme karttaan merkittyä ojaa. Yksi niistä tuo tiheästi ojitettujen Mahlosuon ja Mustinsuon kuivatusvesiä.


title: Särkijärvi (Loppi, Järventausta)

text: Vuoden 1855−1856 Kalmbergin kartastossa rannassa sijaitsi vain yksi torppa, joka vastaa nykyistä Mäkelä-Pälsiä. Pohjoisrannalle oli raivattu muutama pieni niitty, mutta peltoa oli merkitty vain vähän. Kartassa Särkijärven laskujoki laski nykyisen Rytkönlahden pohjukkaan. Nykyinen laskupaikka on lahden lounaisranta. Vanhan uoman voi vahvistaa oikeaksi tarkastelemalla sitä Kansalaisen karttapaikan varjostuskartasta, joka on tehty Lidar-laser-keilauksella.


title: Mustalammi (Loppi, Saarelankulma)

text: Mustalammi on Kanta-Hämeessä Lopella Saarelankulman kylän lähellä sijaitseva lampi.


title: Mustalammi (Loppi, Saarelankulma)

text: Lampi sijaitsee tiheästi ojitettujen Kalevansuon ja Mustinsuon väliin raivatun peltoalueen vieressä. Lammen pinta-ala on 3,0 hehtaaria ja se on 300 metriä pitkä ja 150 metriä leveä. Sen rantaviivan pituus on 750 metriä ja sen rannat ovat peltoalueen rantoja lukuun ottamatta suota. Rantaan on rakennettu yksi vapaa-ajan asunto, jonne johtaa tie läheiseltä maatilalta.


title: Mustalammi (Loppi, Saarelankulma)

text: Lampi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Lammen vedenpinnan korkeus on 120,8 metriä mpy. Ojitetulta Kalevansuolta laskevat lähes kaikki ojat lampeen, josta lähtee itään suoraksi kaivettu laskuoja. Se yhtyy parin kilometrin jälkeen Uksenjokeen, joka laskee Loppijärven eteläpäähän. Kalevansuolla sijaitsee myös Kalevanlammi, joka laskee Mustalammiin.


title: Mustalammi (Loppi, Saarelankulma)

text: Vuoden 1855−1856 Kalmbergin kartastossa lammen ympäristö oli asumatonta aluetta. Vain nykyisten peltojen kohdalle oli suolle raivattu pieni niitty.


title: Mustalammi (Loppi, Saarelankulma)

text: Vuoden 1957 peruskartassa olivat suot ojittamattomia, vaikka Mustalammista oli kaivettu suorana sen nykyinen laskuoja. Vuonna 1979 olivat suot tiheästi ojitettuja.


title: Kalevanlammi

text: Kalevanlammi on Kanta-Hämeessä Lopella Saarelankulman kylän lähellä sijaitseva lampi.


title: Kalevanlammi

text: Lampi sijaitsee Kalevansuolla Räyskälän kautta kulkevan harjujakson itäpuolella. Lammen pinta-ala on 6,9 hehtaaria ja se on 450 metriä pitkä ja 250 metriä leveä. Sen rantaviivan pituus on 1,1 kilometriä ja sen rannat ovat ojitettua suota. Sen etelärannalle on rakennettu kaksi vapaa-ajan asuntoa. Niille johtaa tie Sajantilankulmalta.


title: Kalevanlammi

text: Lampi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Lammen vedenpinnan korkeus on 122,1 metriä mpy., mikä on 1,3 metriä korkemmalla kuin Mustalammilla. Ojitetun suon ojia on johdettu Kalevanlammiin, mutta sekin laskee Kalevansuon ojia myöten Mustalammiin. Vedet kulkevat Mustalammin kautta Loppijärveen.


title: Kalevanlammi

text: Vuoden 1855−1856 Kalmbergin kartastossa sen nimi oli kirjoitettu "Kalava lampi". lampi ja sen ympäröivä suo oli autio.


title: Kalevanlammi

text: Vuoden 1958 peruskartassa Kalevajärveen oli johdettu Kalattomasta laskuoja, jota ei ole enää piirretty seuraaviin karttoinin. Suokin ojitettiin niin, että ojat näkyivät vasta 1979 kartassa.


title: Kalaton (Loppi, Saarelankulma)

text: Kalaton on Kanta-Hämeessä Lopella Saarelankulman kylän lähellä sijaitseva lampi.


title: Kalaton (Loppi, Saarelankulma)

text: Lampi sijaitsee Räyskälästä tulevan harjujakson länsipuolella tai jopa sisällä. Lampi saattaa olla kokonaan tai osittain suppa. Lammen pinta-ala on 11,3 hehtaaria ja se on 450 metriä pitkä ja 400 metriä leveä. Sen rantaviivan pituus on 1,4 kilometriäj sen rannat ovat harjun rinteitä tai lounaassa suota. Rannoille on rakennettu kymmenen vapaa-ajan asuntoja. Niille johtaa tiet yhdystieltä 13609.


title: Kalaton (Loppi, Saarelankulma)

text: Lampi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Lammen vedenpinnan korkeus on 123,6 metriä mpy. Lampeen laskee kolme lyhyttä suo-ojaa. Sillä ei ole nykyään laskuojaa, mutta sellainen oli vielä tai jo olemassa 1950-luvulla.


title: Kalaton (Loppi, Saarelankulma)

text: Vuoden 1855−1856 Kalmbergin kartastossa sen nimi kirjoitettiin "Kalattoman lampi". Se oli silloin autio.


title: Kalaton (Loppi, Saarelankulma)

text: Vuoden 1958 peruskartassa oli Kalattomasta kaivettu laskuoja Kalevansuolla olevalle Kalevanlammille. Suo oli tuolloin ojittamaton. Myöhemmin, kun suo ojitettiin, jäi laskuoja piirtämättä.


title: Tyräjä

text: Tyräjä on Kanta-Hämeessä Lopella Suivalan kylän lähellä sijaitseva järvi.


title: Tyräjä

text: Järvi muodostuu Tyräjänsuolla kahdesta pienestä järvialtaasta, joita yhdistää 100 metriä pitkä ja kapeimmillaan alle 10 metriä leveä salmi. Järven pinta-ala on 7,0 hehtaaria ja se on 600 metriä pitkä ja 250 metriä leveä. Järvialtaat ovat pituudeltaan vain kolmasosa järven pituudesta. Järven rantaviivan pituus on 1,7 kilometriä ja ne ovat kokonaan suota. Etenkin järven kaakkoisranat ovat tiheästi ojitettuja. Saaria on kuusi ja sijaitsevat kaikki kaakkoisrannan tuntumassa. Ne vaikuttavat Lidar-laserkeilauksen avulla laaditulla rinnevarjostuskartalla olevan ihmisen tekemiä.


title: Tyräjä

text: Järvi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Järven vedenpinnan korkeus on 123,4 metriä mpy. Siihen on johdettu monia ojitetun suon ojia ja järven laskuoja on myös yksi suon ojista. Ne kokoaa johto-ojana Tyräjäoja, joka yhtyy ensin Ruohostenojaan, ja joka muuttuu alajuoksulla Uksenjoeksi. Uksenjoki laskee Loppijärveen.


title: Tyräjä

text: Vuoden 1954 peruskartassa oli laskuoja vielä luontainen, mutta se on oikaistu suon ojituksessa, jonka tulos näkyy vuoden 1979 kartassa.


title: Ruohostenlammi

text: Ruohostenlammi on Kanta-Hämeessä Lopella Sajantilankulman kylän lähellä sijaitseva lampi.


title: Ruohostenlammi

text: Lampi sijaitsee Räyskälästä kaakkoon jatkuvan harjujakson varressa Lukkolanmaalla olevassa jyrkkäreunaisen painauman pohjalla. Lammen pinta-ala on 4,5 ha ja se on 400 metriä pitkä ja 150 metriä leveä. Sen rantaviivan pituus on 1,2 kilometriä ja rannat ovat kangasmetsää. Rannoille on rakennettu yli kymmenen vapaa-ajan asuntoa. Niille johtaa Sajantilankulman kylätie.


title: Ruohostenlammi

text: Lampi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Lammen vedenpinnan korkeus on 128,7 metriä mpy. Sen laskujoki Ruohostenjoki lähtee lammen itäpäästä. Se virtaa Tyräjänsuon reunaa koilliseen ja kääntyy Sajantilankulman jälkeen pohjoiseen, jossa se muuttuu nimeltään Uksenjoeksi ennen laskemistaan Loppijärveen.


title: Ruohostenlammi

text: Vuoden 1855−1856 Kalmbergin kartastossa nimettömän lammen ohi kulki polku tai tie. Laskujoki kulki silloinkin nykyisenlaista uomaa ja laski Loppijärveen.


title: Päättiäislammi

text: Päättiäislammi on Kanta-Hämeessä Lopella Sajantilankulman kylän lähellä sijaitseva lampi.


title: Päättiäislammi

text: Lampi sijaitsee Räyskälästä kaakkoon jatkuvan harjujakson varressa Lukkolanmaalla olevassa jyrkkäreunaisen painauman pohjalla. Sijaintinsa perusteella se on todennäköisesti suppa. Lammen pinta-ala on 2,8 hehtaaria ja se on 350 metriä pitkä ja 100 metriä leveä. Sen rantaviivan pituus on 800 metriä.


title: Päättiäislammi

text: Lampi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Lammen vedenpinnan korkeus on 132,0 metriä mpy., mutta sillä ei ole laskujokea.


title: Ali-Heinijärvi

text: Ali-Heinijärvi on Kanta-Hämeessä Lopella Riihelänkulman kylän lähellä sijaitseva järvi.


title: Ali-Heinijärvi

text: Järven pinta-ala on 28 hehtaaria ja se on 900 metriä pitkä ja 600 metriä leveä. Järvi on kaksiosainen, koska Tohmonnokka erottaa muusta järvialtaasta noin 20 metriä leveän salmen taakse Kylmälahden. Sen rantaviivan pituus on 3,4 kilometriä ja rannat ovat pääasiassa metsämaata. Matalat rannat ovat avosuota ja järven lähiympäristön ainoa maatila on lopettanut toimintansa. Rannoille on rakennettu viisi vapaa-ajan asuntoa. Niille johtaa tiet kantatieltä 54.


title: Ali-Heinijärvi

text: Järvi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Pihtojan valuma-alue kuuluu. Järven vedenpinnan korkeus on 117,8 metriä mpy. Siihen laskee etelästä Yli-Heinijärvi, jonka vedenpinnan korkeus on 2,7 metriä ylempänä. Myös viereiseltä ojitetulta Hanhilamminsuolta, jossa sijaitsee Hanhilammi, on johdettu järveen ojia.


title: Ali-Heinijärvi

text: Vuoden 1855−1856 Kalmbergin kartastossa järven nimi kirjoitettiin ”Alimmainen Heinäjärvi”. Sen laskuojaan oli merkitty vesimylly torpan yhteyteen. Järvi oli tuolloin asumaton eikä sen rannoilta ollut raivattu niittyjä. Vuoden 1992 peruskartassa oli järven eteläpään nimi Kylmäkulma.


title: Yli-Heinijärvi

text: Yli-Heinijärvi on Kanta-Hämeessä Lopella Nyynäistenkulman kylän lähellä sijaitseva järvi.


title: Yli-Heinijärvi

text: Järven pinta-ala on 27 hehtaaria ja se on 1,2 kilometriä pitkä ja 350 metriä leveä. Järvessä on kaksi saarta, joista suurimman halkaisija on 30 metriä. Toista saarta kutsutaan nimellä Äijänkivi. Sen rantaviivan pituus on 3,1 kilometriä ja rannat ovat alavaa metsämaata. Järven koillisrannassa sijaitsee maatila, mutta muuten ei järvellä ole edes vapaa-ajan asuntoja. Järven rantaan johtaa tie maatilan kautta.


title: Yli-Heinijärvi

text: Järvi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Pihtojan valuma-alue kuuluu. Järven vedenpinnan korkeus on 120,5 metriä mpy. Siihen on johdettu muutama lyhyt metsäoja, ojitetun Kunasusuon kuivatusvedet ja Raikkuanlammin laskuoja. Järven oma laskuoja laskee 200 metriä alempaan Ali-Heinijärveen.